Pritvor za inspektora osumnjičenog za saradnju s Belivukom, Vulin kaže da je pao na poligrafu - KRIK\nBožidaru Stoliću, inspektoru Službe za borbu protiv organizovanog kriminala (SBPOK) koji je uhapšen zbog sumnje da je članovima kriminalne grupe Veljka Belivuka odavao poverljive informacije, određen je pritvor do 30 dana. Ministar policije Aleksandar Vulin kazao je da je Stolić pao na poligrafu.\nStoliću je pritvor određen jer postoji mogućnost da bi, ukoliko bude pušten na slobodu, uticao na svedoke, ali i ponovio krivično delo, piše u saopštenju Višeg suda u Beogradu.\nTridesetpetogodišnji inspektor SBPOK-a sumnjiči se da je zloupotrebio službeni položaj tako što je članovima Belivukove kriminalne grupe odavao poverljive informacije iz policije.\nNakon odluke suda da Stolić ostane u pritvoru, oglasio se i ministar unutrašnjih poslova Aleksandar Vulin koji je u pisanom saopštenju naveo da je Stolić pao na poligrafu i naveo da je počinio akt izdaje.\n„Za novac je odavao informacije o svojim prijateljima, o ljudima sa kojima je radio, sa kojima se borio ili su barem oni verovali da im je saborac“, naveo je Vulin.\nDodao je da je Stolić obezbeđivao informacije Belivuka i njegovog najbližeg saradnika Marka Miljkovića, ali i za vođu kavačkog kriminalnog klana Radoja Zvicera. Zvicer je u bekstvu, a za njim su i Srbija i Crna Gora raspisale međunarodne poternice.\nVulin je istakao da je Stolić pao na svim pitanjima na poligrafu – da je radio za novac, da je znao kome i o kome prosleđuje poruke.\n„Naša borba se neće završiti, svako ko je bio na bilo koji način povezan sa ovim zlikovcima, svako ko ne razume da se može biti samo policajac, a nikako kriminalac, svakog takvog ćemo pronaći i otkriti, i svako od njih će biti kažnjen baš onako kao i oni kojima je prodavao informacije o životima, glavama, porodicama svojih saboraca“, naveo je Vulin.\nStolić je jedan od policajaca koji su uhapšeni zbog sumnje da su sarađivali sa Belivukovom grupom. Ranije su uhapšeni bivši zamenik načelnika SBPOK-a Goran Papić zbog sumnje da je uticao da se Belivukovom saradniku vrati automobil koji mu je policija oduzela, kao i dvojica policajaca osumnjičena da su u okviru akcije hapšenja površno pretresli jedan stan.\nTužilaštvo, međutim, nije ispitalo veze ove grupe sa svima iz policije za koje je u javnosti otkriveno da su bili bliski Belivuku i njegovim saradnicima.\nČlanovi grupe bili su bliski i žandarmu Nenadu Vučkoviću koji je bio blizak nekada jednoj od najmoćnijih osoba u policiji Dijani Hrkalović.\nOsim toga, KRIK je otkrio i veze koje je ova grupa imala u politici. Generalni sekretar Vlade Novak Nedić, kako je tvrdio Vojni sindikat, vežbao je gađanje sa Belivukom i njegovim saradnicima, ali njega tužilaštvo do sada nije saslušalo. O vezama u politici govori i to što su neki od članova obezbeđivali inauguraciju predsednika Aleksandra Vučića i bliski su sa njegovim sinom Danilom. Više o tome pročitajte ovde.\nBelivuk i članovi njegove grupe uhapšeni su u februaru i osumnjičeni su za najmanje tri ubistva, trgovinu drogom i posedovanje oružja. Detaljnije pročitajte ovde.\nGrupa je deo Zvicerovog kavačkog klana koji je godinama u ratu sa suparničkim, škaljarskim klanom. Više o ratu klanova pročitajte u našoj istraživačkoj priči.


ZAR JE DOTLE DOŠLO: Kultno mesto Fucking u Austriji menja ime (FOTO)\nOd Nove godine više ništa neće biti isto\nMalo mesto u Austriji poznato je po imenu širom sveta. Mnogi su u njega dolazili samo da bi se fotografisali ispred tabli koje su označavale ulazak, odnosno izlazak iz tog mesta... Ali, od 1. januara toga više biti neće...\nNaime, opštinske vlasti odlučile su da od Nove godine promene ime mesta Fucking u Fugging.\nMesto na teritoriji opštine Tarsdorf u pokrajini Gornja Austrija odlučilo je da promeni ime, koje >> Pročitaj celu vest na sajtu SrbijaDanas.com << ima, uslovno rečeno, pogrdno značenje na engleskom. Uslovno rečeno, jer je reč o činu kojim se produžava ljudska vrsta, zbog kojeg opstaje čovečanstvo - o seksualnom odnosu.\nUpravo zbog tog imena ovo mesto, koje broji svega 100 stanovnika, privlačilo je turiste iz celog sveta. Osim što su želeli da se slikaju, neki turisti su, na žaljenje opštinskih vlasti, taj znak i krali.\nGradonačelnica Andrea Holcner nije želela da medijima da izjavu u vezi promene imena, već poručuje da je Fucking u prošlosti imao dovoljno medijske pažnje.


Na 58. Pesmi Evrovizije u maju u Švedskom gradu Malmeu, takmičiće se predstavnici iz 39 zemalja, a redosled će odrediti producenti.\nNina Badrić ekranizovala je još jedan singl sa svog aktuelnog albuma Nebo. Ovog puta odabir je pao na pesmu Neopisivo.\nNa dan rođenja tragično preminulog "balkanskog slavuja", 25. januara, u Spomen-kući u njegovom rodnom Kruševu, biće predstavljen album "Best of Toše Proeski", sa 16 kompozicija koje su obeležile uspešnu karijeru mladog pevača.\nPevač Željko Samardžić održaće tradicionalni osmomartovski koncert u beogradskoj „Kombank areni“. Ovo će biti peti nastup popularnog estradnog šarmera u najvećoj dvorani u Srbiji, a karte po ceni od 1.600, 2.400 i 2.800 dinara od srede se mogu kupiti na blagajnama „Arene“, Bilet servisa, Doma sindikata, Tržnog centra „Ušće“...\nDenis & Denis 7. marta pred beogradskom publikom\nKo će pevati na Eurosongu?\nGoran Karan u "Sava centru" 7. marta\n“Sve je ovo premalo za kraj”…


RTCG - Radio Televizija Crne Gore - Nacionalni javni servis :: Politika :: Zadovoljan položajem CG manjine u SRB\nMARKOVIĆ NA KRAJU POSJETE 04. 02. 2017. 18:53 >> 22:14 68\nMARKOVIĆ NA KRAJU POSJETE\nZadovoljan položajem CG manjine u SRB\nPremijer Duško Marković zadovoljan je položajem crnogorske manjine u Srbiji, iako, kako je kazao, ima prostora za napredak. Ovu ocjenu crnogorski premijer je iznio na sastanku sa predsjednicima opština Mali Iđoš i Vrbas u kojima živi veliki broj Crnogoraca. Marković je, sastancima sa predstavnicima crnogorske dijaspore, završio dvodnevnu, a prvu zvaničnu posjetu Srbiji.\nNa sastanku sa rukovodstvom opština Mali Iđoš i Vrbas, održanom u prostorijama Konzulata Crne Gore u Sremskim Karlovcima, istaknuto je opredjeljenje za nastavak aktivnosti kojima će biti poboljšan položaj crnogorske manjine i nastavljena afirmacija crnogorske kulture.\n"Marković je kazao da je zadovoljan položajem crnogorske manjine u Srbiji, ali da ima prostora za napredak", saopšteno je iz Vlade.\nPremijer Marković se sastao i sa predstavnicima Nacionalnog savjeta crnogorske manjine, Crnogorske partije i Savjeta Vlade Crne Gore za saradnju sa iseljenicima.\n"Predsjednik Vlade je naglasio važnost kohezije, saradnje i rješavanja problema unutar Nacionalnog savjeta kroz otvoren i iskren dijalog. Iskazao je spremnnost Vlade da nastavi da jača veze sa dijasporom", navodi se u saopštenju.\nMarković u Lovćencu: Ljubite Srbiju, volite maticu Crnu Goru\nPredsjednik Vlade Duško Marković poručio je danas u Lovćencu tamošnjim Crnogorcima da budu lojalni građani Republike Srbije, a da vole Crnu Goru kao svoju maticu.\n„Ljubite Srbiju kao svoju državu, a volite Crnu Goru“ – poručio je predsjednik Marković na sastanku sa čelnicima Lovćenca i Malog Iđoša – vojvođanskih mjesta sa značajnim brojem crnogorske populacije.\nPremijer je, kako je saopšteno iz Vlade, ohrabrio našu dijasporu da se, noseći u srcu Crnu Goru, posveti dobru Srbije jer to doprinosi i dobru Crne Gore.\nMarković je dodao kako je potrebno da živimo u zajedništvu i da iz tog zajedništva gradimo bolju budućnost za svaku zajednicu.\nPredsjednik Vlade je rekao da Crna Gora kao matica do sada nije na pravi način bila posvećena svojoj dijaspori.\n„Opredijelili smo se prije nekoliko godina da promijenimo kurs i da jačamo odnose sa dijasporom. Želim da moja vlada bude u kontaktu sa vama svaki mjesec sve četiri godine ali i vlada nakon ove“, poručio je Marković.\nTokom posjete predsjednik Vlade Crne Gore je donirao crnogorskoj zajednici u Republici Srbiji biblioteku knjiga.\nPremijer se pred završetak svečanosti zahvalio mještanima Lovćenca na emociji koju su podstakli u njemu.\nAP Vojvodina afirmiše CG manjinu\nMarković je, nakon posjete Lovćencu, u Novom Sadu razgovarao i s predsjednikom Vlade Vojvodine Igorom Mirovićem i gradonačelnikom Milošem Vučevićem.\nKonstatovani su odlični politički odnosi između Crne Gore i Srbije te da je potrebna bolja ekonomska valorizacija resursa.\n“U tom kontekstu, Marković je kazao da imovinu države Srbije uključujući i imovinu AP Vojvodine na Crnogorskom primorju, na atraktivnim lokacijama, treba valorizovati kroz dodatna ulaganja ili privatizaciju”, navodi se u saopštenju.\nPremijer je kazao da je potrebno učvršćivati veze između država u regionu i zajednički sagledavati i ostvarivati interese.\n“Ocijenjeno je da postoji prostor za jačanje saradnje između Vlade Crne Gore i pokrajinske Vlade u Vojvodini. Konstatovano je da je dosta urađeno na pitanju afirmacije crnogorske manjine te je razgovarano i o daljim aktivnostima, u vezi sa crnogorskim jezikom i pomoći za kulturne projekte”, zaključuje se u saopštenju.\nDuško Marković Lovćenac\n20. 02. 2019. 53


SEEbiz.eu / HR / RS se kod Komercijalne banke zadužuje za 50 miliona KM\nRepublika Srpska Komercijalna banka Vladimir Tegeltija Vladimir Krulj\nRS se kod Komercijalne banke zadužuje za 50 miliona KM\nAutor/izvor: SEEbiz / Fen\nDatum objave: 04.10.2017. - 06:17:48\nBANJA LUKA - Republika Srpska (RS) će se dugoročno zadužiti kod Komercijalne banke iz Srbije na iznos od 50 miliona KM.\nUgovor o tom kreditu u utorak su u Banjoj Luci potpisali entitetski ministar finansija Zoran Tegeltija i predsjednik uprave Komercijalne banke Beograd Vladimir Krulj.\nTvrdi da Parodijeva izjava "ne znači satisfakciju za njega, već za 90 osoba koje izrađuju konsolidovani izvještaj o izvršenju budžeta".\n"Naravno da deficita ima i mi smo deficit iskazali jasno i transparentno. Uvijek sam govorio da RS ne stvara obaveze iznad budžetom odobrenih sredstava, kao što to nije stvoreno ni u prošloj godini", ustvrdio je entitetski ministar finansija.\nGovoreći o jučerašnjoj sjednici Upravnog odbora Uprave za indirektno oporezivanje (UIO), na kojoj je odgođeno izjašnjavanje o izmjenama Zakona o akcizama, Tegeltija je dodao da su na tom sastanku predstavljeni prijedlozi iz Federacije BiH, "koji nisu u skladu s ranije usvojenim zakonom u Domu naroda parlamenta BiH".


"Crna Gora, kao zemlja članica Dunavskog sliva, preko Ministarstva poljoprivrede, sektora za vodoprivredu, aktivno je uključena u ovaj projekat, kroz koji su obezbijeđena i značajna sredstva od Svjetske banke, koja se kroz preko udruženja i organizacija ulažu u oblast očuvanja životne sredine, sa akcentom na vodene resurse".\nTuristička organizacija (TO) Žabljak, ove godine je nacionalni koordinator za obilježavanje "Dana Dunava", a kroz poruku "Aktiviraj se za zdraviji Durmitor" organizovala je obilježavanje Međunarodnog dana za zaštitu voda Dunavskog sliva, pod sloganom "Evropski dan Dunavskog sliva na Crnom jezeru".\n"Manifestacija je realizovana u zajedničkoj organizaciji GWP CEE (Globalno udruzenje za zaštitu voda Centralne i Istočne Evrope i ICPDR (Internacionalne komisije za zaštitu Dunava)", kaže direktorica TO Žabljak Vanja Krgović Šarović, a njen cilj je da se zaštite vode, animiraju najmlađi da svojim stilom razmišljanja i načinom života utiču utiču na očuvanje prirode, kao i da se uvežu sve zemlje dunavskog sliva, dakroz realizaciju zajedničkih projekata ostvare takve rezultate.\n"Crna Gora, kao zemlja članica Dunavskog sliva, preko Ministarstva poljoprivrede, sektora za vodoprivredu, aktivno je uključena u ovaj projekat, kroz koji su obezbijeđena i značajna sredstva od Svjetske banke, koja se kroz preko udruženja i organizacija ulažu u oblast očuvanja životne sredine, sa akcentom na vodene resurse. Danas su podijeljene i tri prve nagrade za najbolji umjetnički rad, za koji je turistička organizacija organizovala konkurs, pod nazivom Danube art Master 2018. Dobitnici su Dejan Ostojić i Mirjana Jovović sa Žabljaka i grupa učenika četvrtog razreda, OŠ "Vuko Jovović" iz Danilovgrada", kaže Šarović i dodaje da će deset najboljih radova koji budu izabrani, učestvovati na međunarodnom takmičenju i naći se pred internacionalnim žirijem IPCRD zemalja.\nŠarović dodaje da je održana održana edukativno- kreativna radionica, sa djecom predškolskog uzrasta, koji su imali priliku da se upoznaju sa Crnim jezerom, njegovim značajem i vrijednostima i da su mališani od prirodnih materijala napravila ribu, kao simbol čistih i očuvanih voda.\nU sklopu manifestacije održano je takmičenje i u planinarskom orjentiringu na kome je učestvovalo 26 članova Planinarskog kluba "Durmitor".\nNa stazi dugoj oko 2.500 metara sa devet kontrolnih tačaka u okolini Crnog jezera najbolje su se snašli Aleksandar Grbović, Vasko Grbović i Marko Nedović.


Mobilni telefoni, 28.03.2022, 11:30 AM\nNapadači koriste internet oglase, postavljene na legitimnim veb sajtovima koji su u vezi kriptovaluta i blokčejna, da usmere saobraćaj na preuzimanja zlonamernih novčanika za kriptovalute.\nOni koji stoje iza napada, a koji inače komuniciraju na kineskom, koriste aplikaciju Telegram za traženje saradnika koji bi pomogli u širenju malvera, a neki od linkova se dele i u Facebook grupama, zajedno sa video tutorijalima korak po korak kako lažni novčanici rade i kako ukrasti kriptovalute od žrtava.\nNa Androidu malver cilja nove korisnike kriptovaluta koji još nemaju instaliranu legitimnu aplikaciju za novčanik jer nije moguće da malver zameni postojeće aplikacije na uređaju zbog bezbednosnih protokola Androida.\nMeđutim, na iOS-u je moguće da žrtva ima instaliranu i pravu i lažnu aplikaciju, tako da bi i iskusniji poznavaoci kriptovaluta mogli biti ciljevi.\nPošto napadači ne mogu da postave zlonamerne aplikacije u Appleov App Store, umesto toga šalju potencijalne žrtve na druge veb sajtove radi preuzimanja aplikacija. Da bi se osiguralo da su zlonamerne aplikacije uspešno instalirane, koriste se upozorenja i obaveštenja da podstaknu korisnika da zaobiđe podrazumevane zaštite iPhonea i instalira zlonamernu aplikaciju.


DIK:U HN gotovo 2.000 birača sa pravom glasa i u Srbiji\nTanjug 26. aprila 2021. 17:20\nPODGORICA – Državna izborna komisija Crne Gore saopštila je da u Biračkom spisku Opštine Herceg Novi upisano 1.973 birača koji imaju biračko pravo i u Srbiji.\nNaveli su đa su do tog podatka došli uporednim pregledom Biračkog spiska za Herceg Novi i jedinsvenog biračkog spisk Ministarstva državne uprave i lokalne samouprave Srbije, koji je dostupan na portalu tog resora.\n„U skladu sa nadležnostima DIK-a, kompletna dokumentacija biće prosleđena Ministarstvu unutrašnjih poslova (MUP) radi pokretanja postupka provere biračkog prava birača koji mogu ostvariti biračko parvo u Crnoj Gori i u Srbiji“, navodi se u saopštenju, prenela je Mina.\nIz DIK-a su obavestili nadležne organe o velikom procentu birača sa dvojnim državljanstvom, sve u cilju preduzimanja nadležnosti propisanih Zakonom o upravnom postupku i Krivičnim zakonikom Crne Gore.\nDIK će, poručili su, u kontinuitetu vršiti uvid u birački spisak Crne Gore, pratiti sve izvršene promene i ukazivati MUP-u na utvrđene nepravilnosti u vođenju biračkog spiska, sve u cilju zakonitog sprovođenja izbornog procesa.


Šta je Tramp tražio u Davosu gde mu nije mesto - 28.01.2018, Sputnik Srbija\nDa se Davos 2018. Trampu učini „veoma uspešnim“, kako je to ocenio i pre obraćanja, „potrudio“ se i kineski predsednik. Si Đinping, koji je prošle godine u... 28.01.2018, Sputnik Srbija\nanalize i mišljenja, komentari i analitika, kina, amerika, angela merkel, donald tramp, si đinping\nJasno je zašto je osnivač Svetskog ekonomskog foruma Klaus Švab na najveću globalističku svetsku žurku pozvao trenutno najvećeg protivnika globalizma, a predsednik SAD to svakako jeste. Zašto bi se odrekao takvog VIP učesnika koji samo može da podigne rejting skupu koji je od prvog održanog 1971. godine izrastao u mesto susreta najvećih svetskih političkih i ekonomskih moćnika.\nAli zašto je najveći zagovornik protekcionizma, Donald Tramp, ipak došao u Davos, neko bi rekao „mečki na rupu“?\nSamo pre nekoliko dana Tramp je uveo visoke carine na uvoz veš-mašina i solarnih ploča, želeći da podstakne domaće proizvođače, ostajući veran merama protekcionizma, pa čak i nauštrb poznate firme iz Južne Koreje, velikog američkog saveznika.\nA potom je došao u Davos pošto je prethodnog dana sa iste govornice zasut optužbama zbog protekcionističkih mera, jer slobodno tržište nema alternative svetu ako misli da ide napred.\nOdgovorio je Tramp, poručivši da nema ništa protiv ostatka sveta i pozvao na fer i recipročnu trgovinu koja će biti od koristi Americi otvorenoj za ulaganja i svim drugim državama.\nKritičan prema međunarodnim trgovinskim sporazumima, „posvećen slobodi tržišta, ali pod pravednim i fer uslovima“, na kraju se zauzeo za „viziju slobodnih nacija koje sarađuju u zajedničkom cilju“. Naravno, sa „Amerikom na prvom mestu“, njegovog čuvenog slogana zbog koga je toliko puta bio prozivan od globalista.\nA taj slogan, izgovoren ili ne, u Americi je uvek važio, pa i pre globalizma i za njegovo vreme. Uvek je kreirala i nametala svetu model prema svojim potrebama, pa i onaj globalistički, koji je u godinama ekonomske krize i sa vrtoglavim privrednim rastom pre svega Kine i drugih azijskih država počeo da joj se obija o glavu kao bumerang.\nGodina prestrojavanja dolaskom Trampa na vlast, koja je protekcionističkim merama donela oporavak američkoj privredi, 2,4 miliona novih radnih mesta i nezaposlenost na najnižem nivou, za predsednika SAD je očigledno bila dovoljan adut da se sam protiv svih pojavi u Davosu. Da kaže kako neće raditi na štetu Amerike i pokaže da zemlja na čijem je čelu i dalje može ono što hoće.\nKritičari njegovih protekcionističkih mera su se na njih obrušili prvih dana foruma dok je Tramp bio odsutan, a neki bitni, poput Angele Merkel, Davos su napustili pre njegovog dolaska.\nMada su mnogi najavljivali da će demonstrativno napustiti salu kada započne govor, sala je, navode izveštači, bila dupke puna. Oponenti se nisu javili. Veliki brat, pogotovo u slučaju EU, očigledno je i dalje veliki.\nDa se Davos 2018. Trampu učini „veoma uspešnim“, kako je to ocenio i pre obraćanja, „potrudio“ se i kineski predsednik.\nSi Đinping, koji je prošle godine u Davosu poneo krunu lidera globalizma, po oceni dobrih poznavalaca, izbegao je ovogodišnji skup upravo da ne bi došlo do neprijatnog sučeljavanja. Analitičari smatraju da je prepustio Trampu da svetu predstavi svoje planove i viziju, smatrajući da će upravo to najbolje potvrditi dominantnost kineskog privrednog modela.\nA i nije u kineskoj prirodi da privlači nepoželjnu pažnju sveta tako što bi se lideri dve najjače svetske ekonomije konfrontirali. Kina, čijoj je ekonomiji svet već gotovo tesan, ima suptilnije metode. Jedna od njih je svakako i upozorenje da je Kina najveći strani kupac američkih obveznica, odnosno duga SAD. Po oceni Blumberga, reč je o sumi od 1,2 biliona dolara.\nAnalitičari su ocenili da je Kina time pokazala ko je „glavni američki bankar“ i sa najvećim deviznim rezervama na svetu od tri biliona dolara, poručila SAD da ima „keca u rukavu“ za sporove na relaciji Peking–Vašington.


ERDOGAN STIGAO U PREDSJEDNIŠTVO BIH, DODIK NIJE DOŠAO NA SVEČANI DOČEK | RTVUSK.ba\n27.08.2021 - 19:03\n-\tTurski predsjednik Recep Tayyip Erdogan dočekan je ispred zgrade Predsjedništva Bosne i Hercegovine uz sve vojne počasti\nSARAJEVO, 27. augusta - Dočekao ga je predsjedavajući Predsjedništva Željko Komšić, a nakon što su prošetali crvenim tepihom, napravili su zajedničku fotografiju. Prije nego što su ušli u zgradu Predsjedništva intonirane su i himne Turske i Bosne i Hercegovine.\nErdogana je nakon intoniranja himne pozdravio i Šefik Džaferović, međutim ispred zgrade Predsjedništva nije bilo Milorada Dodika.\nOdržava se i sastanak članova Predsjedništva sa turskim predsjednikom na kojem će prisustvovati i Dodik, a nakon čega je zakazan sastanak zvaničnih delegacija BiH i Turske te večera.\nErdogan je u Sarajevo stigao jutros, a odmah po dolasku je otišao na mezarje Alije Izetbegovića na Kovačima prilikom čega je odao počast prvom predsjedniku RBiH.\nPrije džuma-namaza i svečanog otvaranja obnovljene Baščaršijske džamije, Erdogan je uz pratnju reisa Huseina Kavazovića i člana Predsjedništva iz bošnjačkog naroda Šefikom Džaferovićem prošetao starim dijelom grada, a građani koji su se zatekli, oduševljeno su ga pozdravljali.\nNakon ovih službenih događaja, Erdogan je bio i jedan od svjedoka na šerijatskom vjenčanju Jasmine Izetbegović, kćerke Bakira Izetbegovića koje je održano u Husrev-begovoj džamiji.


Grad Novi Pazar - Predstoje milionska ulaganja u obrazovanje, dvostruko veći kapaciteti vrtića u Ćukovcu\nPredstoje milionska ulaganja u obrazovanje, dvostruko veći kapaciteti vrtića u Ćukovcu\nPrvi potpredsednik Vlade Srbije i ministar prosvete, nauke i tehnološkog razvoja Branko Ružić sastao se u Novom Pazaru sa gradonačelnikom Nihatom Biševcem, nakon čega su obišli rekonstrisani objekat OŠ “Bratstvo”.\n“Imamo u vidu da je Novi Pazar najmlađi grad u Srbiji. Velika su infrastrukturna ulaganja a škola “Bratstvo” je ne samo simbol modernog školstva, jedna od pet najbolje opremljenih škola u zemlji, već model po kome će u budućnosti funkcionisati obrazovni sistem. Ministarstvo značajan projekat realizuje i u partnerstvu sa OŠ “Jovan Jovanović Zmaj”, čiji će učenici dobiti novu fiskulturnu salu”, poručio je ministar Ružić, ističući da je rok za okončanje tih radova, čija je vrednost uz opremanje sale oko 34 miliona dinara, kraj novembra tekuće godine. Iz fonda Ministarstva prosvete, a na osnovu konkursa, tri novopazarske škole su, prema rečima ministra dobile sredstva, što nije kraj ulaganjima.\n“Investicije su slika našeg odnosa prema Novom Pazaru i obrazovno vaspitnom sistemu. U saradnji sa Svetskom bankom očekuje nas realizacija grandioznog projekta – raspisivanje tendera za obdanište “Naše dete”. Vrednost radova je 1 200 000 eura i ako sve bude po planu, novi prostorni kapacitet biće Novopazarcima na raspolaganju već sledeće godine. Želimo da sva deca koja su na listi čekanja dobiju svoje mesto u vrtiću”, poručio je potpredsednik Vlade Branko Ružić, koji je tokom posete Novom Pazaru obišao pomenuti vrtić.\nGradonačelnik Novog Pazara Nihat Biševac ističe da grad u partnerstvu sa resornim ministarstvom izdvaja značajna sredstva u cilju unapređenja kvaliteta obrazovanja.\n“Pokazatelj je OŠ “Bratstvo”, kao jedna od pet najsavremenijih u Srbiji. Lepa vest je da će se taj trend nastaviti i da nas u narednom periodu očekuju nova, milionska ulaganja u razvoj školskog ali i predškolskog obrazovanja. Do kraja godine nas očekuje početak radova na izgradnji novog objekta vrtića “Naše dete” u Ćukovcu. Reč je o projektu od izuzetnog značaja za ceo grad i naše najmlađe. Novi objekat podrazumeva dupliranje prostornih kapaciteta. Podsećam da je u unapređenje uslova u školi “Jovan Jovanović Zmaj”, školama u Lukarima i Deževi, uloženo preko 56 miliona dinara. Uz podršku Vlade, Kancelarije za javna ulaganja i Ministarstva prosvete nastojimo da podjednako ulažemo u školske objekte u svim delovima Novog Pazara. Investicija u obrazovanje je najbolje ulaganje u budućnost”, poručio je gradonačelnik Nihat Biševac.\nDirektor Osnovne škole “Bratstvo” Dejan Kulundžić ističe da su radovi na rekonstrukciji proširenju kapaciteta objekta pri kraju.\n“Za mesec dana bi prema planu sve trebalo da bude gotovo i ponosni smo što će OŠ ”Bratstvo” biti primer kako bi trebalo da izgledaju škole u Srbiji”, kazao je direktor OŠ “Bratstvo” Dejan Kulundžić.


Predstoji uređenje spoljašnjosti, Foto "Srbi za Srbe"\nSa roditeljima Sinišom i Jelenom, bakom i stricem, sedmoro dece bez osmeha na licu raslo je Gornjoj Mutnici kod Paraćina u ruiniranoj kući, sa raspuklim zidovima i propalim nameštajem, nedovršenim sobama i kupatilom, u mraku - jer im je struja bila isključena zbog naraslog duga...\nA onda, za kratko vreme, sreća je ipak rešila da obasja i neveseli dom porodice Antić.\nNajpre su im dobri ljudi pomogli da plate ogromni dug za struju od oko 200.000 dinara i novi priključak, pa im je sijalica u kući, posle osam meseci, ponovo zasvetlela. Sreća se tu nije zaustavila, jer se dirnuta tugom devojčica kojima je sređena kuća bila jedina želja, akciji pridružila i Humanitarna organizacija "Srbi za Srbe".\nAntići sa decom u novoj kuhinji, Foto "Srbi za Srbe"\nZa samo nekoliko meseci najveći deo renoviranja kuće je završen, kako spolja tako i unutra, a sreći dece, koja su januar i niske temperature dočekala bezbrižna u toplim sobama, nema kraja. Na kući su zamenjeni krov i stolarija, postavljeni oluci, ozidan odžak, urađen trotoar oko objekta. U unutrašnjosti su zamenjene dotrajale električne instalacije, urađeni laminat i poločice. Zamenjeni su i propala bela tehnika i nameštaj, pa su Antići, uz neophodni šporet na drva i peć, dobili još novu kuhinju, kombinovani frižider, električni šporet, trpezariju, ugaonu garnituru, krevete na sprat, ormare...\nU Organizaciji "Srbi za Srbe" navode i da su pokrili svu neophodnu "papirologiju" oko prenosa kuće na decu, te da je vrednost pomoći nešto veća od 3,3 miliona dinara.\n- Sledeće godine rešićemo priključak na gradski vodovod i vodovodne instalacije, koje će delimično finansirati Centar za socijalni rad, a JP "Vodovod" će uraditi sve neophodne radove. Kada vreme dozvoli, počećemo i postavljanje fasade.\nOTAC KONAČNO DOBIO ZAPOSLENJE\nU PRUŽANJE pomoći ovoj porodici uključila se i lokalna samouprava, pa se podmladak Antića pred kraj decembra, osim toplim sobama koje su tih dana završene, obradovao i novogodišnjim paketima. U međuvremenu, otac Siniša, koji je godinama nadničio i sekao drva kako bi porodicu prehranio, uspeo je da se zaposli u jednoj firmi u susednoj Ćupriji.\nrenoviranje kuće Srbi za Srbe porodica Antić


Merion Džons u WNBA\non Thu Mar 11 2010, 13:02\nNekadašnja sprinterka Merion Džons nastaviće svoju sportsku karijeru ali u ženskoj košarkaškoj NBA ligi (WNBA).\nNekada najbrža žena na svetu potpisala je ugovor sa timom Tulsa Šok. Džons je bila zvezda Olimpijskih igara u Sidneju 2000. godine kada je osvojila pet medalja, od čega tri zlatne. Međutim, pre dve godine je priznala da je koristila steroide pa joj je MOK oduzeo sva odličja, a šest meseci 'odležala' je u teksaškom federalnom zatvoru zbog učestvovanja u prevari i laganju o dopingu.\nPre nego što je postala poznata kao najbrža žena na svetu, Merion Džons je bila startni plejmejker univerziteta Severna Karolina sa kojim je osvojila titulu 1994. godine. 2003. godine je izabrana na draftu od ekipe Finiksa, ali nikada nije igrala u WNBA lig


Savić pred Španiju: Oslabljeni smo, ali to ništa ne menja\nOstalo Autor:Tanjug 09. Mar. 202012:45\nDejan Savić Foto: Vesna Lalić/Nova.RS\n“Delfini” će dočekati Španiju bez Branislava Mitrovića, Save Ranđelovića, Andrije Prlainovića i Strahinje Rašovića zbog klupskih obaveza, a izostaće i povređeni Duško Pijetlović.\n“Dosta smo okrnjeni, ali ovo je trenutno najjači sastav i to ništa ne menja, igraćemo kao što uvek igra Srbija. Imali smo nejasnoća oko igrača iz mađarskih klubova, ali Mađari su iskoristili činjenicu da su se plasirali na Olimpijske igre i imaju pravo da to učine. Sa druge strane mi smo na neki način učinili Špancima da pomerimo datum sa 17, na 10, ali smo sami sebi napravili medveđu uslugu. Sigurno je da je ovo borba za finalni turnir, gde na kraju ispada i da je utakmica 14. aprila bitna, jer najverovatnije će domaćin Gruzija direktno da se kvalifikuje za tu završnicu”, rekao je Savić.\nSavić za Nova.rs: Ne dotiče nas to što smo javnost navikli na uspehe\nPrema njegovim rečima, teško je porediti utakmicu u četvrtfinalu Evropskog prvenstva sa Špancima u Budimpešti i duel zakazan za utorak od 18 sati na bazenu “Milan Gale Muškatirović”.\n“Biće malo drugačija atmosfera, mislim da su reprezentativci uveliko u sistemu klupskog i ervopskog takmičenja. Španci neće odstupiti od svoje agresivne i brze igre, a na nama je, u suštini, ne da se branimo, nego da odgovorimo na taj stil”, istakao je Savić.\nSelektor Srbije ponovio je da u situaciji kada je obezbeđen plasman na Olimpijske igre, Svetska liga služi pre svega da se ekipa okupi i bude zajedno.\n“Sa jedne strane završnica može da bude jedan turnir više, a sa druge može da bude i zamka. U suštini, na nama je da odlučimo na koji način ćemo da pristupimo, da li kao 2014. u jakom treningu i igramo utakmice, a sa druge starne ako se kvalifikujemo, možda pošaljemo i drugi tim, odnosno mlađi sastav”, zaključio je Savić.\nDejan SavićSvetska liga u vaterpoluvaterpolovaterpolo reprezentacija španijevaterpolo reprezentacija srbije\nHabib se vraća uz 2 uslova, maminu dozvolu i 100 miliona\nHit naše rukometašice postao "čelendž" za Evropsko prvenstvo\nRano buđenje? Nije problem, rukometašice otputovale na EP\nLekić: Samo da meč s Hrvaticama ne bude odlučujući


Đoković ujedinjuje buduće šampione - Sportklub\nTenis ostalo Autor:Saša Ozmo26. jul. 202113:241 komentar\nNovak Đoković Fondacija je na terenima „Teniskog centra Novak“ donirala vodećim klubovima u Srbiji teniske loptice za njihove najmlađe članove i organizovala im javni čas tenisa u okviru aktivnosti jedinstvenog programa fondacije – "Putem šampiona".\n„Presrećni smo i ponosni što smo ispred Novak Đoković Fondacije i programa „Putem šampiona“ uručili donaciju dečijih teniskih loptica za teniske klubove u Srbiji koji aktivno rade na omasovljenju tenisa i koji su svojim kvalitetnim radom sa najmlađim kategorijama potvrdili da se nalaze na jedinom pravom putu šampiona koji kroz igru vodi do uspeha. Proširenje projekta donacije i na renomirane klubove iz regiona izražava i Novakova lična iskustva i uverenja da sport povezuje ljude, briše prepreke i granice – i neraskidivo ih zbližava u jedan pobednički tim na svim svetskim meridijanima, bilo da se oni nalaze u našem delu sveta ili – kao Novak trenutno – u Tokiju!“, istakla je Ana Jovanović, menadžerka i autorka projekta „Putem šampiona“ i bivša reprezentativka naše zemlje u tenisu.\nProgram „Putem šampiona“ Novak Đoković Fondacije, uspešno predstavljen u čast Međunarodnog dana sporta ove godine – jedinstven je po tome što pruža važnu podršku roditeljima budućih sportista u vidu edukativnog programa i šire pomoći u njihovom osnaživanju u ovoj posebno zahtevnoj ulozi.\nFondacija Novak ĐokovićNovak Đoković


Bliska saradnja Rusije i Turske doprineće rešenju sirijske krize - 01.12.2016, Sputnik Srbija\nMoskva očekuje da će bliska saradnja Rusije i Turske u vezi sa Sirijom pomoći da se realno doprinese ostvarivanju odluka međunarodne zajednice za rešavanje krize... 01.12.2016, Sputnik Srbija\npolitika, vesti, turska, sirija, sergej lavrov, mevlut čavušoglu\n17:19 01.12.2016 (Osveženo: 17:45 01.12.2016)\n© Sputnik / Nina Zotina / Uđi u foto-galerijuRuski ministar inostranih poslova Sergej Lavrov (desno) i njegov turski kolega Mevlut Čavušoglu\nNa konferenciji za novinare nakon sastanka sa šefom turske diplomatije Mevlutom Čavušogluom Lavrov je naveo da „politički proces (u Siriji) u ovom trenutku tapka u mestu“.\n„U uslovima kada naše kolege iz Ujedinjenih nacija, kojima je naloženo da organizuju inkluzivne međusirijske pregovore, iz nekih razloga ne mogu to da učine, mi ne možemo beskonačno dugo da čekamo, budućnost Sirije moraju da odrede sami Sirijci. Rusija i Turska će praktično na svaki mogući način doprineti tome da se za njihov inkluzivni dijalog stvore neophodni povoljni uslovi“, rekao je Lavrov.\nPrema njegovim rečima, Rusija je pomogla Vladi Sirije da savlada pokušaje terorista da blokiraju izlazak civila iz istočnog dela Alepa.\n„Već je mnogo stotina građana uspelo odatle da se izbavi, uključujući i 500 boraca raznih grupacija koje su prekinule vezu sa Nusra frontom“, rekao je Lavrov.\nTurski tok koristan i Rusiji, i Turskoj, i Evropi\nGovoreći o projektu „Turski tok“ Lavrov je izjavio da projekat izgradnje tog gasovoda odgovara kako interesima Rusije, tako i Turske i Evrope.\n„Primetili smo napredak postignut u realizaciju projekta ’Turski tok‘, koji je definitivno u skladu sa interesima i Turske, i Rusije, pa i evropskih zemalja“, rekao je Lavrov.\nRuski ministar je, takođe, pokrenuo pitanje o projektu izgradnje nuklearne elektrane „Akuju“ u Turskoj, uz učešće Rusije.\n„Pozitivno smo ocenili pripremne radove za izgradnju nuklearne elektrane u Turskoj Republici na platformi Akuju, uz učešće ruskih stručnjaka. Naši prijatelji su potvrdili da će taj projekat imati zvaničan status strateške investicije“, naveo je Lavrov.\nRuski i turski ministar razgovarali su, takođe, o daljem ukidanju ekonomskih sankcija, koje je Rusija uvela Turskoj nakon incidenta na nebu iznad Sirije, kada je turska avijacija u novembru prošle godine oborila ruski borbeni avion Su-24.\n„Naglasili smo da je važno da se nastave naši napori za prevazilaženje negativnih tendencija u trgovinsko-ekonomskoj oblasti, pošto je robna razmena i dalje u padu. Akcenat je, kako su se dogovorili i predsednici (Rusije i Turske), na sferi energetike. Bilo je reči i o pitanjima daljeg ukidanja ograničenja ekonomskih veza. Polazimo od toga da će se saradnja u vezi sa svim tim pitanjima širiti u okviru mešovite međuvladine komisije za trgovinsko-ekonomsku saradnju“, rekao je Lavrov nakon razgovora sa Čavušogluom.\nDvojica ministara razgovarali su i o daljoj pripremi Visokog saveta za saradnju Turske i Rusije, uz predsedavanje lidera dveju zemalja.


U Srbiji 8.467 novoobolelih od COVIDA-19, u albanskim sredinama na KiM 68 GracanicaOnline.Info\nOd posledica korona virusa, u Srbiji je u poslednja 24 časa preminulo 45 osoba, a od 26.292 testirana uzorka je registrovano 8.467 novih slučajeva zaraze, saopšteno je na sajtu Ministarstva zdravlja Srbije, covid19.rs.\nNa bolničkom lečenju se nalazi 6.155, a na respiratorima još 251 pacijent. Od početka epidemije, u Srbiji je testirano 5.601.570 uzoraka, registrovano je 926.269 slučaja infekcije, od kojih je preminulo 8.142 lica.\nJoš osam osobe je preminulo u albanskim sredinama na Kosovu od COVIDA-19, od 4.320 testirana uzorka je registrovano 68 novih slučajeva zaraze korona virusom, dok su 323 osobe izlečene, saopšteno je iz Ministarstva zdravlja Kosova.\nOd početka epidemije, u albanskim sredinama na Kosovu su testirana 1.192.290 uzoraka, registrovano je 159.961 slučaj inficiranih korona virusom, od kojih je 2.947 osoba preminulo, dok je trenutno 3.342 aktivna slučaja zaraze.\nTags: u albanskim sredinama na KiM 68 U Srbiji 8.467 novoobolelih od COVIDA-19\nPrevious U srpskim sredinama na KiM još tri osobe preminule od posledica COVIDA-19\nNext U opštini Gračanica još dva lica pozitivna na COVID-19\n27. oktobra 2021., 12:27


Početak/Društvo/Više od 5.000 zatvorskih kazni u Srbiji imalo alternativu\nNiške Vesti13. februara 2019.\nIstraživanje Mreže odbora za ljudska prava u Srbiji (CHRIS) pokazalo je da je preko 5.000 zatvorskih kazni u našoj zemlji moglo da bude zamenjeno alternativnim sankcijama, rečeno je na okruglom stolu „Podrška primeni alternativnih sankcija i mera u Srbiji“ održanom u Media i reform centru.\nIstraživanje CHRIS-a je takođe pokazalo da je u 2015. godini u našoj zemlji ukupno osuđeno 33.189 punoletnih lica, u 2016. godini 32.525 lica, a 2017. godine 31.759 lica.\nOd ukupnog broja osuđenih lica u periodu od 2015-2017. godine, alternativne krivične sankcije i mere kreću se u rasponu od četiri do osam odsto na godišnjem nivou, odnosno najviše 10 odsto, pri čemu je najčešće izricana alternativna sankcija kućni zatvor.\nDragan Đorđević iz Mreže odbora za ljudska prava rekao je na okruglom stolu da je istraživanje rađeno u cilju monitoringa primene alternativnih sankcija i mera i u cilju definisanja preporuka za unapređenje primene sistema alternativnih sankcija.\n„Svi podaci pokazuju da stopa kriminaliteta, nije smanjena, a osnovni cilj kaznene politike je da se smanji stopa kriminaliteta. Mišljenja smo da bi veća primena alternativnih sankcija uticala na smanjenje stope kriminaliteta. Mišljenja smo takođe da je postojeća kaznena politika dovoljno oštra, a sa većom primenom alternativnih sankcija bili bi postignuti još bolji rezultati“, istakao je Đorđević.\nOn je podsetio da se sa primenom alternativnih sankcija i mera krenulo pre 12 godina i dodao da postoje pomaci u njihovoj primeni.\n„Jedan od ključnih problema je da donosioci odluka nisu dovoljno učinili da podrže povereničku službu, tako da smo u opasnosti da ovakvim kapacietetom povereničke službe i ovaj dostignuti nivo realizacije alternativnih mera i sankcija može da bude ugrožen. Neophodno je dodatno ojačati i podržati rad povereničke službe jer on nosi sistem alternativnih mera i sankcija“, izjavio je Đorđević.\nPravnica Mreže odbora za ljudska prava (CHRIS) Maja Kamenov izjavila je na skupu da je kaznena politika takva da se uglavnom izriču kazne zatvora i to kratkoročne do šest meseci.\nCHRIS Dragan Đorđević Maja Kamenov Media i reform Centar Niš Podrška primeni alternativnih sankcija i mera u Srbiji\nUniverzitet u Nišu na prestižnoj Šangajskoj listi


Počela raspodjela pomoći prikupljene tokom humanitarne akcije “Solidarnost na djelu”\nNaslovnica Južni Sandžak Pljevlja Počela raspodjela pomoći prikupljene tokom humanitarne akcije “Solidarnost na djelu”\nPljevlja – Danas je počela raspodjela pomoći prikupljene tokom humanitarne akcije “Solidarnost na djelu” i trajaće nedelju dana. Željko Minić, sekretar Crvenog krsta Pljevlja, zahvaljuje se svim darodavcima jer je obezbjeđeno preko dvije stotine paketa i naglašava da se pomoć prikuplja i dalje.\nAkcija Solidarnost na djelu, pod sloganom “Vaše malo nekome znači puno”, koju je organizovao Crveni krst Crne Gore u saradnji sa partnerima, u našem gradu se uspješno privodi kraju. Zahvaljujući kompanijama u kojima se prikupljala pomoć, volonterima Crvenog krsta, građanima i drugim darodavcima prikupljena je pomoć u namirnicama za preko dvije stotine najugroženijih porodica. Željko Minić, sekretar Crvenog krsta Pljevlja, zahvaljuje se svim darodavcima i onima koji su uzeli učešće u akciji.\nMinić ističe da će veliki dio pomoći biti isporučen na seosko područje, staračkim domaćinstvima, takođe pomoć će dobiti stanovnici romskog naselja i kuće za beskućnike. Crveni krst će nastaviti sa prikupljanjem pomoći jer ima mnogo Pljevljaka kojima je ona neophodna.


Testiranje bazične inteligencije u Pljevljima - Opština Pljevlja\n2. decembra 2019. 2. decembra 2019. Igor Puric 460 Views\nBesplatno testiranje bazične inteligencije u Pljevljima, u organizaciji Mense Crne Gore održaće se u subotu, 7. decembra sa početkom u 12h u skupštinskoj sali Opštine Pljevlja.\nPošto je Mensa Crne Gore i ove godine ostvarila saradnju sa Opštinom Pljevlja, testiranje je besplatno za sve zainteresovane građane Pljevalja. Pravo na testiranje imaju svi kandidati koji na dan testiranja imaju najmanje 16 godina, s tim da su maloljetni kandidati dužni da prilože ovjerenu pismenu saglasnost roditelja ili da se obrate upravi škole koju pohađaju.\nPrijava za testiranje je obavezna i podrazumijeva popunjavanje prijavnog formulara koji se nalazi na sledećem linku: mensa.me/formulari/92393.\nZa više informacija možete nam se obratiti putem e-maila na testiranje@mensa.me.\n← Zahtjev za dostavljanje ponuda – Nabavka aluminijumske skele za potrebe Doma kulture\nJAVNI KONKURS za raspodjelu sredstava nevladinim organizacijama za 2019.godinu →


HITNO! POSAO Šef-smene - 267 aktuelnih poslova za Šef-smene - Oglasi za posao Jooble\n...Radno mesto: Sef gradilista Poslodavac: ZGP GP "BEOGRAD" Doo Lokacija: Beograd, Smederevo Stručna sprema: Srednja stručna sprema (SSS) IV ECDL diploma: Nedefinisano Rok konkursa: 15. novembar 2020. Datum objave: 21. oktobar 2020. List...\n...Sada sa sedistem u Rumenci (malo preduzeće sa oko 35 zaposlenih, 500 miliona godisnjeg prometa i oko 5000 izbačenih faktura ) potreban Šef Knjigovodstva. Uslovi rada i ostali uslovi: ~sertifikat za samostalnog knjigovodju ~radno iskustvo, minimum 2 godine na istim...\n...firmu (izgradnja puteva, autoputeva), radi zakup oglasnog prostora i pronalazak kadrova, potražuje izvršioca na poziciji: Poslovođa/Šef gradilišta m/ž -Potrebno više izvršilaca posla- · Mesto rada: Beograd · Za lica iz unutrašnjosti, smeštaj i hrana obezbeđeni. Opis...\n...Kontroliše higijenu mašina, alata i radnog prostora. Učestvuje u razvoju novih proizvoda Predaje kompletnu dokumentaciju o radu smene i odgovara za ispravnost predate dokumentacije. Formira izveštaje o radu smene. Kvalifikacije i zahtevi: IV / III SSS prehrambeni...\n2 izvršioca Opis posla: planiranje, organizovanje i praćenje procesa proizvodnje praćenje rada uređaja i mašina u proizvodnom pogonu praćenje stanja proizvodne opreme i lagera rezervnih delova, odgovornost za sprovođenje preventivnog održavanja organizovanje...\nŠef gradilišta „LAURA S“ DOO ZLATIBOR 31315 Zalatibor, Rujanska 15 tel. (***) ***-**** e-mail: ****@*****.*** Šef gradilišta sa mestom rada na Zlatiboru, na određeno vreme Opis posla: odgovoran za kvalitet i kvantitet ugrađenog materijala, bezbednost...\nNovi Sad šef-smene\nNovi Pazar šef-smene


U februaru 2015., nekoliko dana nakon dolaska SIRIZE na vlast, tadašnji ministar spoljnih poslova Nikos Kotzias, na pitanje da li postoji plan za spoljnu politiku Grčke na Balkanu, odgovorio jednom rečju: „Strpljenje“.\nDva meseca kasnije, u aprilu, na sastanku u Njujorku koji je trajao više od sat vremena sa tadašnjim bugarskim ministrom spoljnih poslova Danijelom Mitovim, pokrenuo je odnos strateške saradnje između Grčke i Bugarske, koji je promenio situaciju na Balkanu .\nDok je administracija premijera Alexisa Tsiprasa u to vreme bila fokusirana na pregovore sa institucijama, Kotzias je započeo svoju prvu turneju po Balkanu. Uspostavlja mere za izgradnju poverenja sa tadašnjom BJR Makedonijom, započinje raspravu sa Albanijom o rešavanju sporova između dve zemlje, ponovo aktivira odnose sa Srbijom, preduzima inicijative za saradnju, poput tetramernih partnerstava Grčke, Albanije, Severne Makedonije i Bugarske, Grčka-Bugarska-Rumunija-Hrvatska i Grčka-Bugarska-Rumunija-Srbija na najvišem nivou.\nPored toga, Grčka igra aktivnu i vodeću ulogu u evropskom kursu zemalja Zapadnog Balkana, što je čini strateškim partnerom svih balkanskih zemalja, velikim delom zamenjujući Tursku, uprkos oskudnim finansijskim sredstvima.\nKada je Alexis Tsipras izabran za premijera Grčke, osim lidera evropskih zemalja Hrvatske i Slovenije koji su pripadali nemačkoj liniji i nisu se videli oči u oči sa novom Vladom, Borisov, Vučić i Rama su se odlučili za negativne i derogativne primedbe o novom premijeru. To, naravno, nije sprečilo tadašnju Vladu i bivšeg ministra spoljnih poslova Nikosa Kotziasa da prevaziđu ta gledišta i uspostave snažne veze sa bivšim kritičarima Vlade, u korist grčke spoljne politike, stvarajući bezbedno i stabilno okruženje za zemlju .\nAli, šta se u poslednje vreme dešava na Balkanu i dovelo je do toga da Grčka izgubi trag u regionu?\nPre svega, ne postoji poseban plan Grčke za saradnju sa balkanskim zemljama, jer lični odnosi bliskih rukovodilaca Kyriakosa Mitsotakisa određuju spoljnu politiku vlade.\nIako su politike neke zemljenastavljene, ranije spomenuta multilateralna saradnja na Balkanu je „zamrznuta“, a sinergije bilo koje vrste su ili izumrle ili prestale.\nPored toga, jaz koji je ostao povlačenjem grčke diplomatije sa Balkana pokušava da popuni srpski predsednik Aleksandar Vučić, mini-šengenskom inicijativom, a sa druge strane i bugarski premijer Bojko Borissov, koji tvrdi da je preuzeo vodeću ulogu formiranjem bilateralnih odnosa sa svim akterima u regionu.\nSavezi koji su stvoreni prethodnih godina počinju opasno da venu, a turski prodor predstavlja ponovno buđenje za one koji znaju prave dimenzije onoga što se dešava u regionu.\nPoznato je da Rusija, Kina i Turska imaju Balkan na oku, dok se Evropska unija uključila u katastrofalnu introverziju za sebe i region.\nS druge strane, Grčka, umesto da se bavi svojim regionom, Balkanom, prati staru slomljenu i neuspešnu politiku inercije i jednodimenzionalnu spoljnu politiku.\nPromene su brze i poruke u poslednje vreme nisu ohrabrujuće za Grčku. Na Vladi je da odluči tačno šta želi i da to i učini. Evropska unija je jedno, ali balkanski region je susedstvo Grčke ./ibna


VOŽDOVAC JE EKIPA KOJA MOŽE DA IZNENADI ZVEZDU: Stanojević pred poslednje kolo\n21.05.2022. • 17:00\nŠef stručnog štaba Partizana ističe da ne veruje u titulu, ali da ne gubi nadu\nPartizan će u poslednjem kolu na svom terenu dočekati Radnički iz Niša (nedelja 18.30, TV Arena 1 premium) gde im je potrebna pobeda kako bi zadržali nadu da će Zvezda izgubiti od Voždovca, pa tako ispustiti titulu i prepustiti je crno-belima.\nTrener Partizana, Aleksandar Stanojević, istakao je da ne veruje u to da će uspeti da osvoji titulu:\n''Rekao sam da ne verujem da ćemo osvojiti titulu iz 1.001 razloga, da se ne ponavljam, ali ne gubim nadu. Uvek nam je svaka naredna utakmica bila najvažnija te je tako i sada. Nećemo kalkulisati i rotirati igrače. Izvešćemo najbolji sastav za ovu utakmicu kako bismo pobedili Radnički. Lakše je pripremiti ekipu kada ste na minus dva nego kada vam rival beži deset bodova. Voleo bih da nas navijači podrže i da bude pozitivna atmosfera, prijatno za igru kao i na prethodnom duelu. Imamo matematički šanse za titulu i tako se i spremamo'', rekao je Stanojević, pa dodao:\n"Ne očekujem defanzivan Radnički jer kad primite gol nije lako vratiti se u utakmicu. Rivalu je ovo meč za izlazak u Evropu i očekujem ga maksimalno motivisanog".\nVoždovac je u sezoni 2016/17 savladao Zvezdu i pomogao Partizanu u borbi za titulu, da li nešto slično i sada može da se desi?\n''Ne verujem u te stvari što se tiče istorije, verujem da svaka ekipa može uvek da priredi iznenađenje, pogotovo Voždovac koji ima specifičan stil igre''.\nPotom je istakao da se još uvek ne zna da li će povređeni Bibars Natho biti spreman za finale Kupa:\n''Rekao sam već da ne znamo kakva je situacija, odnosno u kakvom će stanju biti. Sačekaćemo danas i ovih dana da vidimo kako izgleda. Što se tiče rotacija uvek pravimo određene kombinacije u odnosu na protivnika, tako ćemo i ovaj put''.\nNa pitanje da li je teško sastavljati ekipu kada je borba za titulu ovako neizvesna, Stanojević je odgovorio u svom stilu:\n''Mnogo je lakše nego kad vam prvoplasirani beži deset bodova, tako da bićemo izuzetno motivisani'', rekao je trener Partizana, pa za kraj pozvao navijače da pruže podršku:\n''Bitno je da dođu da nas podrže, nebitno u kom broju, već da bude jedna pozitivna atmosfera i da budu uz nas''.


Tag / Štampani mediji / Vesti online\nSrpski mediji kao ogledalo krize (1): Samo da se premijer ne naljuti\nNakon skoro četvrt veka postojanja kultne srpske emisije Utisak nedelje više nema na televiziji. Kako tvrdi autorka Olja Bećković, zabranjena je voljom jednog čoveka - Aleksandra Vučića. Slab...\nRusija zakonom zabranila četiri psovke\nŠtampani i digitalni mediji u Rusiji obavešteni su da četiri reči više ne smeju da se pojave u njihovim tekstovima i komentarima čitalaca. Mediji koji se ogluše o propis izgubiće licencu za...\nSamo nekoliko dana pre obeležavanja 18 godišnjice operacije “Oluja” poznate hrvatske novine “Večernji list” danas su, 1. avugsta, uz svaki primerak štampe poklanjali disk Marka Perkovića...\nU poslednje vreme često se mogu čuti predviđanja o skorom nestanku štampanih medija. Tiraži listova sve su manji, pa su smanjeni i prihodi od oglašavanja. Ko prati situaciju, zna da se odavno...\nŠvajcarska štampa se sprda sa Novakom\nUbica štampanih medija: Predstavljen e-papir na solarne ćelije\nMediji: Novače, čestitamo i hvala\nU centru pažnje srpskih medija danas je uspeh tenisera Novaka Đokovića, koji je osvojio Vimbldon i postao najbolji igrač na svetu.\nŠtampani mediji vs. Internet\nFinansiranje novinarstva u doba Interneta je težak ali savladiv zadatak, a nadu za opstanak štampanih i internet medija daju mladi koji su najspremniji da plate ponuđeni sadržaj, jedna je od...


Na dečju stomatologiju stigla nova stolica - Užicka Republika Press\nNa dečju stomatologiju stigla nova stolica\nNakon 30 godina u Službu dečje i preventivne stomatologije Centra za majku i dete stigla je nova stomatološka stolica sa neophodnim priključcima kupljena budžetskim sredstvima grada Užica od oko pola miliona dinara. Zahvaljujući novoj opremi služba će ubuduće biti efikasnija jer će lekari raditi u dve smene.\nTrenutno o zdravlju zuba najmlađih brine osam lekara,od kojih je pet specijalista, dok su troje lekari opšte stomatologije. Osim pri Centru za majku i dete stomatološke ordinacije aktivno rade i u svim osnovnim školama u gradu, istakla je Jovanka Dražić, načelnica Službe dečje i preventivne stomatologije. Ona je pozvala roditelje da budu partneri lekarima u brizi za zdravlje zuba svoje dece.\nU planu su i nova ulaganja u narednom period, istakao je gradonačelnik Tihomir Petković, podsećajući da se poslednje tri- četiri godine iz gradskog budžeta u Zdravstveni centar prosečno ulaže oko pet miliona dinara godišnje za dolaske stručnjaka i nabavku opreme, a deo sredstava izdvojen je i za Dom zdravlja za nabavku ambulantnih i putničkih vozila. Petković je rekao da je ove godine uloženo 5,6 miliona dinara za zdravstvu zaštitu, dok je u budžetu za narednu godinu planirano pet miliona za Zdravstveni centar Užice.\nDr Miloš Božović, direktor Zdravstvenog centra Užice zahvalio se predstavnicima grada za ulaganja u zdravstvo sa ciljem podizanja kvaliteta usluga, izražavajući očekivanje da se i ubuduće sredstva usmere za pobošljanje usluga najmađe populacije.


Srednji bloker Marko Podraščanin napomenuo je da je dobra stvar što naši najbolji odbojkaši i nakon četiri poraza imaju šanse da obezbede plasman na završni turnir Svetske lige u Gdanjsku.\n"Pred nama su utakmice u kojima imamo imperativ pobede. Smatram da se velike ekipe razlikuju od prosečnih upravo u tim mometnima", istakao je Podraščanin.\nIgrač koji je bio najbolji u srpskom državnom timu u prošlom susretu sa Portugalcima u Novom Sadu smatra da njegovi saigrači i on "jure poslednji voz za Gdanjsk".\n"Meč u Novom Sadu je pokazao da smo bolji tim od Portugalaca, iako oni igraju izuzetno motivisano protiv favorita", naveo je Podraščanin.\nTehničar Vlado Petković ocenio je da je pred selekcijom Srbije "veoma važan vikend" i dodao da bi se sa dva trijumfa nad Portugalcima u Varžimu Kolakovićevi učenici našli na korak od fajnal-ejta.\n"Dobro smo upoznati sa kvalitetima Portugalije. Oni su u dosadašnjem delu Svetske lige napravili nekoliko iznenadjenja, ali treba znati da ni mi ne igramo na prošlogodišnjem nivou", rekao je Petković.\nPrvi libero srpske reprezentacije Nikola Rosić složio se sa saigračima da je naš tim kvalitetniji od domaćina.\n"Očekuju nas dva veoma teška meča koja su možda i najvažnija u dosadašnjem delu sezone. Smatram da bi od samog početka trebalo da napadnemo Portugalce i da preuzmemo kontrolu igre", zaključio je Rosić.\nUtakmica Portugalija - Srbija igra se u subotu od 17 časova u dvorani u Varžimu, a sudiće Al-Kelaifi (Saudijska Arabija) i Kondakov (Ukrajina).\n(UŽIVO) ZVEZDA - RADNIK Gosti morali da menjaju golmana, šampion propustio dve velike prilike!


PCVesti - HP kupuje 3Par, Dell odustao\nHEWLETT-PACKARD I 3PAR POTPISALI su konačni sporazum po kome HP kupuje kalifornijskog proizvođača storidža za 2,35 milijardi dolara, objavile su ove dve kompanije prošlog četvrtka.\nSporazum je usledio čim je Dell ranije istog dana objavio da više neće pokušavati da nadmaši poslednju ponudu koju je dao HP (33 dolara po deonici naspram Dellovih 32), čime je okončano dvonedeljno nadmetanje koje je privlačilo pažnju visokotehnološke industrije.\nTransakciju su odobrili upravni odbori obe kompanije a 3Par je isplatio Dellu 72 miliona dolara na ime poništavanja sada nevažećeg ugovora o udruživanju objavljenog 16. avgusta u kome je ova obaveza bila definisana za slučaj da se ugovor raskine.\nHP-ova ponuda o kupovini 3Para počela je da važi od 27. avgusta i rok joj ističe 24. septembra u ponoć po istočno-američkom vremenu. Sada je na deoničarima 3Para da odluče da li će prihvatiti cenu koju je HP ponudio za deonice njihove kompanije. Da bi se ponudila prihvatila dovoljno je da se dobije pristanak za prostu većinu deonica.\n3Par prodaje tehnologiju za virtuelizaciju storidža koja kompanijama omogućava da smanje kapacitet koji je neophodan za izvršavanje aplikacija.\nZahvaljujući ovoj kupovini HP će moći da se nadmeće s vrhunskom ponudom konkurentskih kompanija EMC, Hitachi Data Systems i IBM, umesto da se, kao do sada, oslanja na partnerstvo s japanskim proizvođačem i na svoju već vremešnu tehnologiju EVA (Enterprise Virtual Array).\nS druge strane, za Dell ovo ne mora da predstavlja gubitak, jer ionako ima dobre odnose s kompanijom EMC za ponude u visokoj klasi, a mogao bi da potraži i nekog drugog kandidata za kupovinu, mada ih u toj kategoriji ima malo. U julu je kupio kompaniju Ocarina koja pravi hardver i softver s kojim se redukuje kapacitet storidža potreban preduzeću, a trenutno su najbolje opcije za kupovinu Compellent i Xiotech, mada se nijedna još ne nadmeće na trištu najviše klase. Postoji i mogućnost da kupi EMC ili NetApp ali bi to bilo veoma skupo i komplikovano, ili da odustane od širenja poslovanja na područje storidža za velike kompanije, čime bi izgubio kredibilitet kao igrač na kompanijskom tržištu. Upravo ovome se nada HP kad ga je sprečio da kupi 3Par. Međutim, Dell poručuje da ionako u ponudi ima čitav spektar storidž proizvoda koji zadovoljavaju sva tržišta i da istovremeno gleda da poboljša intelektualnu svojinu s kojom će unaprediti svoju ponudu. Zato će nastaviti da kupuje kompanije u specifičnim oblastima za koje oceni da će mu pomoći u ostvarivanju tog cilja.\nHP očekuje da će sporazum o kupovini biti zaključen do kraja godine. Posledica nadmetanja je to da će HP platiti dvostruko više u odnosu na prvu Dellovu ponudu od oko 1,15 milijardi dolara. (M.V.)\n|Search:Find More About HP kupuje 3Par, Dell odustao|


Srbija i region, Vesti — By taty on December 4, 2010 8:37 pm\nZimonjić i Troicki\nTeniseri Srbije Nenad Zimonjić i Viktor Troicki izgubili su dubl meč protiv Mikaela Lodre i Arnoa Klemona iako su vodili posle dva seta, ali su Francuzi velikim preokretom došli do konačne pobede od 3:2 (3:6, 6:7, 6:4, 7:5, 6:4).\nFrancuska vodi protiv Srbije pred poslednji dan Dejvis kup finala sa 2:1.\nMeč je bio pravi maraton, a Arena u Beogradu puna navijača Srbije, ali i Francuske.\nU nedelju, poslednji dan finala otvoriće Novak Đoković i Gael Monfis, a ukoliko ne bude promena u srpskom taboru, Žilu Simonu će se suprotstaviti Janko Tipsarević.\nTags: Dejvis Kup, Dejvis kup: Francuska povela sa 2:1, finale Dejvis kupa, Finale Dejvis kupa između Srbije i Francuske, Finale Dejvis kupa u Beogradu, Francuska povela sa 2:1 u finalu Dejvis kupa, Nenad Zimonjić, Nenad Zimonjić i Viktor Troicki izgubili su dubl meč protiv Mikaela Lodre i Arnoa Klemona, Sport, srpski teniseri, tenis, Vesti iz sporta, Viktor Troicki\nNajpopularnija serija u Srbiji u poslednjih par godina, 1001 noć, bliži se kraju. U petak, 10. decembra, biće emitovana poslednja epizoda...


SK ASI-MUR / СК АСИ-МУР / CS IAS-AIT / UC ASI-IWA : Vlada u Kragujevcu\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Čet 09 of Jul, 2020 [23:47 UTC]\nVlada u Kragujevcu\nSreda 21. June 2006. [12:18:00 UTC] (971 čitanja)\nKragujevac - Vlada Srbije će sutra, nakon više odlaganja, zasedati u Kragujevcu. Povod za dolazak u centar Šumadije su višemesečni protesti sindikata metalaca i pretnja više hiljada radnika iz kragujevačkih preduzeća, kao i ostalih gradova, da će, ukoliko se sednica ne održi, blokirati autoput na četiri mesta i otići za Beograd da sruše vlast.\nNa poslednjem skupu pred Skupštinom grada 13. juna metalci su zatražili od Vlade da usvoji dobar socijalni program sa otpremninom od 300 evra za godinu radnog staža, da se nastavi državno subvencionisanje domaće auto-industrije, investicije u metalsku industriju i da se omogući svima kojima je ostalo pet i manje godina do penzije da otkupe radni staž.\nKako je izjavio Nebojša Zdravković, član gradskog veća za saradnju sa Vladom, „metalcima će još jednom biti ponuđeno kompromisno rešenje za rešavanje problema u metalskom kompleksu“. On je naglasio i da je „u interesu Srbije da Kragujevac bude privlačniji investitorima nego do sada“.\nKragujevačka opozicija, okupljena u Demokratskom opozicionom bloku (DOB), priprema akciju „Dobrodošlica Vladi“. Prema rečima Dragana Planića, predsednika Gradskog odbora DS, „dolazak Vlade u Kragujevac je kao farsa, jer se najavljuje od januara, pa očekujemo da će tako da se nastavi i do Nove godine“. Ovaj politički blok će sutra pozvati građane da „prestanu sa disanjem kako bi Vlada mogla na miru da radi“.\nOvaj opozicioni blok će, kako je izjavio odbornik Milan Vučković, deliti i letke sa izmišljenim razgovorom gradonačelnika Veroljuba Stevanovića i premijera.\n[ Vreme izvršavanja: 0.08 sekundi ] [ Korišćena memorija: 3.85MB ] [ 149 upita baze podataka ] [ GZIP Disabled ] [ Opterećenje servera: 0.64 ]


Našminkana italijanska dama\nDoterivanje i te kako ima smisla, jer suma ovih malih izmena donosi mnogo pozitivnih pomaka. Da li će to vrednovati i službeni korisnici u SAD ne zavisi toliko od njih samih, jer se u preoružavanje tako masivnih armija neizbežno uključuje politički činilac. Ali za komercijalne kupce ovo je dobrodošlo osveženje u ponudi italijanske klasike dalje\nPouzdane u svakom trenutku\nTest: Lovački karabini Mossberg 4x4 i Ruger American Rifle\nObe puške su se nametnule kao izbor lovaca koji se kreću po teškom terenu, a uslovi lova iziskuju precizan prvi hitac dalje\nUzbudljiva letnja jurnjava\nLov srndaća u vreme parenja\nNajbolji period je poslednja nedelja jula i prva nedelja avgusta. Za brdska i planinska lovišta važi i pravilo do prve tri nedelje avgusta. Specifičnost parenja je i činjenica da je ono nekada tiho i neprimetno, а lovni radnici su u čudu dalje\nItalijanska kompanija poznata po hi-tech ultramodernim noževima, predstavila je liniju proizvoda baziranih na vekovnom iskustvu i praktičnoj primeni. Po svoj prilici, povukli su pravi potez dalje\nŽestok ujed Grizlija\nSeminar o lovu na bivole u Deliblatskoj peščari\nStrelci lukarske radionice "Staro Brdo" polaznicima seminara prikazali sve mogućnosti fenomenalno konstruisanog vrha strele Grizli koji je savršeno penetrirao kroz postavljen paket napravljen od kože, mesa, rebara i kostiju dalje


Ministar Vulin: Ostvareni zavidni rezultati, razbijeno devet organizovanih kriminalnih grupa – Srbija NAŠA Zemlja\nMinistar Vulin: Ostvareni zavidni rezultati, razbijeno devet organizovanih kriminalnih grupa\nby admin February 16, 2021, 2:54 pm 1.4k Views\nMinistar unutrašnjih poslova Aleksandar Vulin istakao je danas da su pripadnici Uprave kriminalističke policije, Službe za borbu protiv organizovanog kriminala, u prethodnom periodu ostvarili zavidne rezultate u borbi protiv organizovanog kriminala i suzbijanja trgovine narkoticima istakavši da očekuje da će ti rezultati u narednom periodu biti još bolji.\nMinistar Vulin je u Nastavnom centru Makiš, sa direktorom policije Vladimirom Rebićem i načelnikom SBPOK-a Ninoslavom Cmolićem obišao pripadnike Odseka za policijsko hapšenje, Službe za borbu protiv organizovanog kriminala i prisustvovao vežbi u kojoj su prikazali veštine i sposobnosti u savladavanju pripadnika organizovanih kriminalnih grupa.\nMinistar je istakao da pripadnici ovog Odseka učestvuju u hapšenjima visokog rizika, izlažu svoj život opasnostima i čine sve kako bi u saradnji sa drugim organizacionim jedinicama Ministarstva unutrašnjih poslova, sklonili kriminalce sa ulica i osigurali bezbednost građana.\nU poslednja tri meseca, kako je naglasio ministar Vulin, procesuirano je devet organizovanih kriminalnih grupa i uhapšeno 78 osoba osumnjičenih da su bili njihovi članovi i u svim tim hapšenjima učestvovali su pripadnici ove jedinice.\nMinistar je posebno pohvalio rad pripadnika ove jedinice na hapšenju pripadnika organizovane kriminalne grupe koju su predvodili Veljko Belivuk i Marko Miljković.\n„Ministarstvo unutrašnjih poslova nastaviće da ulaže u poboljšanje uslova rada ovih ljudi, kroz nabavku nove opreme i naoružanja, jer ulaganjem u njih ulažemo u našu bezbednost. Oni su tu da se obračunaju i sa najokorelijim kriminalcima rizikujući pritom i sopstveni život i zato zaslužuju naše poštovanje“, naglasio je ministar Vulin.


U Azanji obeležena godišnjica dodele naziva ulice Boraca sa Košara i Doma palih boraca sa Košara\nOdata još jednom počast herojima sa Košara 1999. godine, medju kojima je bio i Azanjac Dejan Milovanović\nTačno pre godinu dana, 24. oktobra 2017., u Azanji je upriličena svečanost dodele naziva ulice Boraca sa Košara i Doma palih borca sa Košara. Azanjci su se, prvi u Srbiji, odlučili da na taj način odaju poštu herojima iz 1999. godine.\nGodinu dana kasnije, predstavnici Saveta MZ Azanja, Mesnog odbora SUBNOR-a i gradjani, su se okupili i odali počast i položili vence i cveće na natpise i ploče i ulici Boraca sa Košara i isped Dom palih boraca sa Košara. Služen je parastos u azanjskoj crkvi\nMeđu herojima na Košarama, koji su dali život u odbrni zemlje, bio je i Azanjac Dejan Milovanović, čiji je otac Dragan bio prisutan na današnjem odavanju počasti i položio je venac na ploču sa natpisom Dom palih boraca sa Košara.\nOdržana je i promocija knjige "Junaci, rtnici, solunci", autora Zorana Đuđevića, inače predsednika MO SUBNOIR-a u Azanji.\nElektrodistribucija: U nedelju, 21. aprila, bez električne energije veći deo Palanke\nRazlog su najavljeni radovi na mreži\nIN MEMORIAM: Nadežda Mihajlović\nPoznata vaspitačica i pedagog biće sahranjena u subotu, 20. aprila, u 12 sati, na Starom groblju u Palanci\nNova akcija Planinarskog kluba Jasenica: Vodičkim "Stazama zdravlja(nedelja, 10.30 časova)\nPlanirana je šetnja i obilazak znamenitosti u Vodicama


FK Olimpik: Poduzet ćemo mjere prema svim onim koji se nisu ponašali u skladu sa klupskim aktima – Hercegovina.in\nFK Olimpik: Poduzet ćemo mjere prema svim onim koji se nisu ponašali u skladu sa klupskim aktima\nKako je u i najavio koordinator omladinskog pogona FK Olimpik Samir Mekić, nakon nemilih scena i opće tučnjave u Viskom na utakmici juniorskih ekipa Bosne i “Vukova”, službeno su se oglasili i iz sarajevskog kluba.\nUstanoviti sve što se dešavalo\n– FK Olimpik želi da obavijesti javnost u vezi sa događanjima na utakmici Omladinske lige BiH u kojoj su se sastali NK Bosna i FK Olimpik. Nakon završetka utakmice došlo je do incidenta među roditeljima, a odmah po primitku vijesti o nemilom događaju naš klub je poduzeo određene mjere, kako bi se rasvijetlila sva dešavanja i ustanovili uzroci svega što se dešavalo, priopćeno je iz FK Olimpik.\nUpravni odbor FK Olimpik je odmah zatražio izjave koordinatora omladinskog pogona, službenog predstavnika i trenera ekipe koji su bili sa ekipom u Visokom.\nBit će najoštrije sankcionirani\n– Nakon toga ćemo poduzeti mjere prema svim onim, koji se nisu ponašali u skladu sa klupskim aktima i kodeksom ponašanja članova omladinskog pogona našeg kluba. Svi oni za koje se utvrdi da su sudjelovali u iniciranju ovakvog incidenta, bit će najoštrije sankcionirani, o čemu ćemo blagovremeno obavijestiti javnost. FK Olimpik koristi priliku, ne ulazeći u pojedinosti i ne želeći nikoga unaprijed okrivljavati, da se izvini cjelokupnoj bh. javnosti zbog svih nemilih scena koje su se desile i vide se na snimku koji se pojavio u medijima, ističu iz FK Olimpik.\nPrethodni članakNK Bosna: Teške riječi su prouzrokovale fizički nasrtaj na roditelja našeg igrača\nSljedeći članakVečeras novi Sprint: Gosti u studiju su juniori HŠK Zrinjski Nikša Šilić i Patrik Bošnjak


U bugojanskom Preventu zaposleno 60 ljudi - Bugreg\nU bugojanskom Preventu zaposleno 60 ljudi\nFondacija Hastor u proteklom periodu realizovala je projekat koji je imao za cilj obučiti mlade ljude i pružiti im zanje i vještine potrebne za tržište rada.\nOvaj projekat pod nazivom “Training for Job – Training to Stay“ je finansiran od USAID WHAM aktivnosti.\nRealizacija projekta je trajala u periodu 1. aprila do 31. oktobra 2018. godine tokom čega je obuku prošlo 90 osoba s područja općine Bugojno i uže regije, a 60 najuspješnijih je dobilo priliku za zaposlenje u kompaniji Prevent Step u Bugojnu.\nSvoje iskustvo o učešću u obuci podijelila je Edisa Subašić, trenutno zaposlena u Prevent Stepu.\n“Prijavila sam se na konkurs i nakon uspješno završene obuke dobila sam priliku za zaposlenje u Preventu. Zahvalna sam na pruženoj prilici da steknem radno iskustvo i da se osamostalim”, kaže Subašić.\nDirektor USAID WHAM aktivnosti Fuad Ćurčić je naglasio da: “Svako novo radno mjesto u tekstilnoj industriji je izazov za svakog radnika i poslodavca. USAID WHAM je podržao ovaj projekat sa ciljem da grad Bugojno nastavi biti mjesto uspješnih preduzeća i vrijednih ljudi.“\nProjekat je realizovala Fondacija Hastor koja kroz svoje djelovanje pruža direktnu podršku mladima u BiH i motiviše ih da učenjem, radom i trudom postanu samosvjesni lideri, te doprinose razvoju kompletnog društva.\nFondacija Hastor aktivni je zagovornik uvođenja dualnog sistema obrazovanja i kontinuirano sarađuje sa domaćim i stranim organizacijama koje djeluju u ovim oblastima.\n“Smatramo da je ovo bitno koliko za nas kao organizaciju, tako i za lokalnu zajednicu gdje je suština bila i ostaje da što veći broj ljudi dobije adekvatne vještine i znanja kako bi ušli u process rada, te ostali na održivim radnim mjestima. Takođe, bilo je uživanje sarađivati sa WHAM ekipom, tako da se nadamo da će ova saradnja biti vrlo brzo nastavljena i produbljena”, izjavio je direktor Fondacije Hastor Seid Fijuljanin.\nTokom realizacije projekta osposobljeno je pet trenera koji su vršili obuke kroz ovaj projekat.\nZbog niskih temperatura, moguća poledica na putu


Autor spornog intervjua sa pokojnom princezom Dajanom 1995. za emisiju „Panorama“ BBC, novinar Martin Bašir izjavio je da „nikada nije želeo da joj naudi“ i da „ne veruje“ da se to desilo.\nNezavisna istraga je pokazala da je Bašir, bivši novinar BBC obmanuo princezu Dajanu kako bi dobio ekskluzivan intervju koji je uzdrmao britansku javnost.\nNakon objavljivanja rezultata istrage, pre nekoliko dana, reagovali su Dajanini sinovi prinčevi Vilijem i Hari, kao i njen brat erl Spenser, optužujući britanski javni servis da su zloupotrebili princezu Dajanu.\nU razgovoru za Sundai tajms, Bašir je rekao da mu je „duboko žao“ njenih sinova, ali je odbacio tvrdnju princa Vilijama da je podgrevao njenu paranoju, rekavši da su bili bliski i da ju je „voleo“.\nBašir je, kako prenosi BBC, rekao da princeza Dajana nikada nije bila nezadovoljna sadržajem intervjua i da su ostali prijatelji nakon emitovanja programa.\nPrinceza je čak posetila njegovu suprugu u bolnici u južnom Londonu na dan kada je rodila treće dete, dodao je on.\n„Sve što smo uradili u pogledu intervjua bilo je onako kako je ona želela, od kada je želela da upozori palatu, do njenog emitovanja, pa sve do njenog sadržaja, izjavio je Bašir listu.\n← Savet EU podržao Akcioni plan za oporavak i transformaciju medija\nBožić: Uređivačka politika N1 će ostati ista (VIDEO) →


13 okt Aktuelne vesti, Aktuelne teme, Blockchain i kripto\nMinistarstvo finansija objavilo je na svojoj internet stranici Nacrt zakona o digitalnoj imovini i pozvalo sve zainteresovane da daju svoje komentare i predloge, saopšteno je iz ovog ministarstva.\nMinistar finansija Siniša Mali kaže da je prevashodni cilj donošenja ovog zakona otvaranje većih mogućnosti poslovanja privrednika.\n– Zahvaljujući ovom zakonu, privrednici će lakše finansirati svoje inovativne ideje, a otvara se mogućnost za unapređenje likvidnosti i njihovo uključenje u tržište digitalne imovine. Inače, globalna vrednost digitalne imovine trenutno se procenjuje na više od 300 mlrd USD, uprkos svim izazovima sa kojima se danas svetska ekonomija suočava – rekao je Mali.\nDonošenjem novog zakona, privrednici će imati na raspolaganju više inovativnih mogućnosti za razvoj svog poslovanja, kao što je izdavanje investicionih tokena u cilju prikupljanja kapitala ili pokretanja platformi za razmenu digitalne imovine.\n– Usvajanjem zakona o digitalnoj imovini Srbija postaje članica malobrojnog kluba najinovativnijih zemalja sveta koje su prepoznale sinergiju novih tehnologija sa sektorom finansijskih usluga, i koje su odlučile da takvu singeriju podrže i unaprede kroz zakonodavni okvir, istovremeno obezbeđujući efikasnu zaštitu investitora, integritet finansijskog tržišta i finansijsku stabilnost zemlje – istakao je ministar finansija.\nNacrt zakona o digitalnoj imovini izradila je međuresorna grupa, koju čine predstavnici Ministarstva finansija, Kabineta predsednice Vlade Republike Srbije, Narodne banke Srbije, Ministarstva privrede, Komisije za hartije od vrednosti i Privredne komore Srbije, uz stručnu podršku članova inicijative Digitalna Srbija i Srpske blokčejn inicijative.\nNacrt zakona možete pročitati ovde: https://www.mfin.gov.rs/propisi/nacrt-zakona-o-digitalnoj-imovini/


Dve trećine američkih lovaca nije u stanju da leti - Sputnjik Srbija\nDve trećine američkih lovaca nije u stanju da leti\n18:15 06.02.2017 (osveženo 18:27 06.02.2017) Preuzmite kraći link\nSkoro dve trećine, oko 62 odsto palubnih lovaca američke vojske F/A-18 „Hornet“ i „Superhornet“ nije u stanju da leti, saopštava list „Difens njuz“.\nKako se navodi, oko 27 odsto tih lovaca se nalazi na remontu, dok je 35 odsto na čekanju zbog nedostatka rezervnih delova, a kao glavni razlog navodi se nedostatak finansijskih sredstava.\nPored toga, prema podacima američke vojske, oko 53 odsto ukupne vojne avijacije, odnosno 1.700 aviona, nije u stanju da leti, a među njima su i borbene, patrolne, ali i transportne letelice.\nPočetkom februara šef Pentagona Džejms Matis je naložio da se revidira budžet te institucije za 2017. godinu, sa ciljem da se poveća borbena gotovost američke vojske, pogotovu zarad efikasnije borbe protiv terorističke organizacije DAEŠ.\nU slučaju da budžet bude uvećan, prema rečima vojnih zvaničnika, ta sredstva će biti korišćena pre svega za održavanje postojeće tehnike, a ne za izradu nove.\n„Naši prioriteti su da se fokusiramo na pripremu za izvođenje vojnih zadataka — to je neophodno kako bi avioni leteli, a brodovi plovili“, rekao je neimenovani američki general, a prenosi „Difens njuz“.\nF/A-18 Hornet, lovci, vojska, Pentagon


Zašto Bajden može biti zadovoljan nakon 100 dana vlasti • Novi treći put\nDžo Bajden na konferenciji za novinare - AFP VIA GETTY IMAGES\nDžo Bajden je na vlast stupio 26. januara, nakon haotičnog procesa tranzicije vlasti, koji je sadržao i upad Trampovih podržavalaca u Kapitol. U ovom kratkom periodu, Bajdenova administracija imala je dva jasna pravca delovanja. Prvi je bilo brzo ukidanje naslađa Donalda Trampa, većinski kroz brzi rafal izvršnih naredbi neposredno pri stupanju na vlast. Drugi pravac delovanja odnosio se na veliki program ekonomskih reformi, koji mnogi porede sa ekonomskom agendom spomenutog Frenklina Delano Ruzvelta.\nNakon prvih 100 dana vlasti, koji ističu u petak 30. aprila, Džo Bajden može biti zadovoljan. Sa par izuzetaka, njegova administracija uspela je da uspešno iskoristi ovaj kratak period i pošalje nekoliko jasnih poruka. Te poruke bi mogle da u narednom periodu imaju značajno veći efekat, nego što može delovati političkim komentatorima danas.\nS obzirom da je na vlast došao najvećim delom zato što je bio alternativa nepopularnom Trampu, oko Bajdena su očekivanja od početka bila niska. On nema fanatičnu bazu, njegova retorika je umerena, dok su na drugoj strani obe partije i društvo potupno polarizovani. U Predstavničkom domu ima blagu većinu, dok je zahvaljujući dvema pobedama u Džordžiji, u Senatu obezbedio najminimalniju moguću prednost. Republikanci deluju i manje zainteresovano za saradnju o bilo kom programskom pitanju, te je legislativno okruženje prilično neprijateljski nastrojeno.\nMeđutim, Džo Bajden se pokazao kao efikasan u korišćenju alata koje ima. Obećao je da će u prvih 100 dana vlasti biti dato 100 miliona doza vakcina, a ubedljivo je pređena je cifra od 200 miliona. Ova brza pobeda predstavlja stari trik koji uvek radi, gde se očekivanja postave nisko, a zatim značajno premaše. S obzirom da je COVID-19 i političko pitanje broj jedan, demonstriranje efikasnosti u ovoj sferi ima težinu, te je i u anketama u ovoj oblasti predsednik najbolje ocenjen.\nNa drugoj strani, njegov finansijski program pomoći od blizu 2000 milijardi dolara, uspešno je prošao oba doma Kongresa. Osim same distribucije sredstava za pomoć i demonstriranja da će svoj program sprovoditi i bez republikanca, administracija se ponosi procenom da će smanjiti siromaštvo kod dece za 50%. Program je obuhvatio brojne popularne mere, koje su karakteristične po tome što se radi o direktnoj distribuciji novca ka građanstvu.\nKomunikacijski, administracija se ne trudi da privlači medijsku pažnju kroz oštre izjave ili kulturološku polarizaciju. Može se reći da je što se unutrašnje politike odlučila da nastupa više tehnokratski i za TV rejtinge dosadnije, a da u medije idu vrlo merljivi i numerički predstavljeni rezultati mera (200 miliona doza za 100 dana ili 50% smanjenje dečijeg siromaštva).\nNakon što politički „medeni mesec“ prođe, Bajden i njegovi saradnici imaće teže zadatke. Zakon o infrastrukturi, pitanje reforme zdravstvene zaštite, povećanje poreza za najbogatije ili ograničenja dostupnosti pušaka, sigurno će naići na jak otpor republikanca, iako je opšta javnost sve otvorenija prema tim idejama.\nBajden može biti zadovljan. Njegov rejting je preko 50%, broj datih doza vakcine je duplo premašio najave, u delo je sproveden ogroman korona paket pomoći i brzo je napravljen otklon od nasleđa Trampa.\nŠto se spoljne politike tiče, Bajdenov pristup imao je za cilj da u prvih 100 dana demonstrira da će Amerika biti prisutna u svetskim dešavanjima. Neposredno nakon stupanja na dužnost, Bajden je brzo vratio SAD u okrilje Svetske zdravstvene organizacije i u Pariski klimatski sporazum. Evropski NATO saveznici i pacifički QUAD saveznici, dobili su uverenje da će SAD biti angažovana i spremna za saradnju. Ovi potezi imali su za cilj da administracija demonstrira da se u potpunosti razlikuje od administracije Donalda Trampa, te da se interesuje za saveznike i protiv je autokratskih režima poput Rusije.\nOno što takođe može da se vidi iz prvih 100 dana rada na međunarodnoj sceni, je da je Bajden značajan deo posla oko spoljne politike prebacio na svoje saradnike. Državni sekretar Entoni Blinken, savetnik za nacionalnu bezbednost Džejk Saliven i sekretar odbrane Lojd Ostin, dobili su veliki prostor i odgovornost. Njihov rad je najvećim delom bio fokusiran na Aziju i razgovore sa tradicionalnim američkim azijskim saveznicima i potencijalnim partnerima poput Filipina. Klimatska pitanja, alocirana su na Džona Kerija, kao jedan vid nasleđa u odnosu na Obamin mandat.\nNa drugoj strani, evidentna je poruka nove vlasti da će finalizovati povlačenje iz Avganistana do (simoblički) 11. septembra ove godine. Uz vidljivo ublažavanje pristupa u odnosu na Iran, a sve veći angažman oko Kine, vidljivo je da će se fokus sa Bliskog Istoka pomerati ka Dalekom Istoku. Ovim je nova administracija označila izvesni kraj Bušovog nasleđa sa Bliskog Istoka, ali je označila i početak novog angažovanja u ograničavanju Kine u koordinaciji sa saveznicima.\nDžo Bajden u obraćanju Kongresu- ABC News\nDžo Bajden i njegovo spoljnopolitičko okruženje može biti zadovoljno, jer je u kratkom periodu uspelo da poništi Trampovo nasleđe i da povrati odnose sa tradicionalnim saveznicima. Takođe, poslata je i jasna pozitivna poruka u promeni pristupa u odnosu na klimatske promene. Gomilanje ruskih trupa na ukrajinskoj granici je kao epilog dobilo nove sankcije Rusiji, a kineski upad u tajvanski vazdušni prostor, odmeravanje pomorskih snaga u Južnom kineskom moru.\nIako sa manje numerički merljivijim rezultatima, Bajdenova administracija uspela je da pošalje ključne poruke ka međunarodnoj sceni. Ta poruka je da ostatak sveta što pre zaboravi na Trampa i njegov pristup.\nBajden može biti zadovljan. Njegov rejting je preko 50%, broj datih doza vakcine je duplo premašio najave, u delo je sproveden ogroman korona paket pomoći i brzo je napravljen otklon od nasleđa Trampa. Međutim, uspešnih 100 dana nisu garant za uspešan nastavak mandata.\nZa početak, kao najveći rizik stoji ogromna pretnja koju predstavlja kriza na granici. U delovanju oko ovog pitanja je u anketama predsednik najslabije ocenjen, a Kamala Haris koja se bavi ovim pitanjem se pokazuje slabo u praksi. Zabrinjavajuće veliki broj dece bez roditeljske pratnje nalazi se u pograničnim centrima za migrante, a postoji sve intenzivnija i neogranizovanija navala na granicu Meksika i SAD-a. Ukoliko se ovaj problem ne adresira na vreme, može postati kriza koja će zaseniti sve ostale političke teme, naročito onog momenta kada COVID-19 bude suzbijen.\nOsim ovog rizika, predsednik Bajden će morati da pazi na midterms izbore u novembru sledeće godine. Trenutna većina demokrata u Predstavničkom domu i Senatu je minimalna, a potencijalni uspeh republikanaca u novembru sledeće godine može značajno ograničiti manevarski prostor Bajdena za sprovođenje svoje agende. Kao najveća opasnost nadvija se scenario iz 1994, kada je demokratski predsednik Bil Klinton izgubio većinu u oba doma i bio vezanih ruku i prinuđen na kompromise. U ovom momentu bi to nalaženje kompromisa bilo još teže, jer su se partije dodatno programski udaljile. Srećna okolnost je što su republikanci potpuno nekonsolidovani nakon mandata Trampa, a nesrećna okolnost je da im teren za midterms izbore odgovara.\nPrvih sto dana deluju ohrabrujuće za Bajdena i njegov iskusni tim. Iako nije inspirativan kao Barak Obama ili retorski pompezan kao Donald Tramp, aktuelni predsednik je dosta ambiciozniji u svojoj agendi i efikasniji u sprovođenju. S obzirom na inicijani uspeh i prethodna niska očekivanja, Džo Bajden može biti optimističan. Njegov program koji obuhvata veliku preraspodelu dohotka od bogatijih slojeva ka srednjoj i radničkoj klasi, u ovom momentu deluje da je za javnosti prilično prihvatljiv.\nMeđutim, ono što će najviše remetiti Bajdenove planove je spomenuta opozicija. Republikanska partija, iako ima unutrašnje podele, gotovo je potpuno jedinstvena u zastupanju protržišne politike i prilično je skeptična prema većoj javnoj potrošnji ili većoj ulozi države. Osim toga, republikanska trenutna dezorijentisanost nije poništila sistemsku prednost ove stranke i ona je proizvod dugoročne višedecenijske strategije i inžinjeringa sistemskih i zakonskih postavki. Iz tog razloga prednost koju demokrate imaju u broju simpatizera i većoj podršci, ne pretvara se efikasno u mandate. To će se teško promeniti u mandatu aktuelnog predsednika.\nBez obzira na buduću efikasnost u radu, Bajdenova administracija poslala je poruke koje znače kraj određenih nasleđa prethodnih predsednika. U ekonomiji, ova administacija predstavlja kraj protržišnog nasleđa Ronalda Regana i „trickle down“ ekonomije. U sferi spoljne politike, Bajden će završiti eru američkog angažovanja na Bliskom Istoku započetu u vreme Džordža Buša. U sferi unutarameričkih odnosa ova administracija imaće najteži zadatak. Ako bude uspešna značiće i kraj trampizma i desnog populizma u SAD-u, a ako ne uspe, moguće da će omogućiti da se tvrda desnica vrati još jača i opasnija.\nTagovi: američki predsednik, bajden, sjedinjene američke države, sto dana vlasti


Zahvaljujući, pre svega, društvenim mrežama, o bojkotu je svakodnevno bilo informisano do 250.000 ljudi, a među njima aktivnih učesnika kroz komentare, sugestije ili podršku, bilo je više od 30.000. O samom bojkotu napisano je više postova na ličnim blogovima građana, a objavljena je i satirična vest o akciji na portalu Njuz.net.\nPrema našim podacima sa terena, hipermarketi su bili prinuđeni da skoro za polovinu smanje broj otvorenih kasa u odnosu na uobičajenu praksu, što se nije menjalo ni u popodnevnim časovima, u takozvanom špicu, u doba dana kada je pritisak na prodavnice veći.\nIz ovog bojkota je, takođe, izraslo nekoliko srodnih, pokrenutih od strane samih građana, koji pozivaju na kupovinu direktno od proizvođača, na princip formiranja grupa solidarne kupovine ili na konstantno uzdržavanje od kupovine svake srede u neograničenom trajanju.\nSve to nam daje za pravo da budemo zadovoljni podrškom građana i njihovim aktivnim učešćem, kao dokazom da se glas potrošača više ne može ignorisati i da je stvorena kritična masa koja će u budućnosti imati snagu pokretača promena.\nNacionalna organizacija potrošača Srbije je o celoj kampanji napravila i video prilog sa terena, koji će ubrzo biti emotivan na kanalu Youtube i dostupan svim građanima Srbije.


Krdo divljih slonova luta Kinom više od 15 meseci: Trenutno odmaraju na obodu višemilionskog grada (VIDEO) - National Geographic Srbija\nKrdo divljih slonova luta Kinom više od 15 meseci: Trenutno odmaraju na obodu višemilionskog grada (VIDEO)\nKrdo divljih slonova koje luta jugozapadom Kine već godinu dana osvojilo je srca cele planete. Društvene mreže i mediji pomno prate njihovo putovanje koje, koliko god delovalo ljupko, može biti veoma opasno, a do sada je nanelo milionsku štetu.\nKrdo divljih slonova otpočelo je svoje putovanje u martu 2020. godine iz još uvek nepoznatih razloga. Grupa od 16 slonova zaputila se iz rezervata koji se nalazi na jugozapadu zemlje, u blizini granice sa Laosom i Mjanmarom, prema severu.\nOdiseja lutajućih azijskih slonova duga preko 500 kilometara očarala je ljude širom Kine, ali i celog sveta. Kineske vlasti su uložile ogromne napore kako bi pratile krdo i držale ga dalje od gusto naseljenih područja.\n: Danas se obeležava Dan slonova! Približite im se putem videa od 360 stepeni i proslavite sa njima njihov dan.\n: Pigmi slonovi su najmanja vrsta slonova na čitavoj planeti\nOsmočlani tim vatrogasne brigade Junana pratio je slonove 24 sata dnevno, i na tlu i iz vazduha uz pomoć dronova, preneli su kineski mediji. Na taj način su zaštićeni meštani, ali i životinje.\nPrema poslednjim informacijama, slonovi su u ponedeljak napravili pauzu za odmor u šumi pored sela u opštini Sjijang u provinciji Junan, oko 90 kilometara jugozapadno od grada Kunming koji ima 8,5 miliona stanovnika.\nKineske vlasti su u ponedeljak razmestile više od 410 ljudi, 374 vozila i 14 dronova sa preko dve tone hrane za slonove, u naporima da se slonovi udalje od područja naseljenih ljudima, a ljudi na njihovom putu evakuišu.\nStručnjaci za divlje životinje ne znaju zašto je grupa od 16 slonova krenula na put, koji je počeo prošle godine. Neuobičajeno je da se slonovi toliko udalje od svog prirodnog staništa, a posebno je zanimljivo što ova grupa uporno i kontinuirano drži pravac ka severu. Neki naučnici tvrde da postoji mogućnost da je vođa grupe neiskusan te da je celo krdo poveo u pogrešnom smeru.\nKineska agencija Sinhua navodi da su oni u novembru stigli u Pu'er u Junanu, gde je jedna ženka donela na svet mladunče. Nakon pet meseci, ponovo su krenuli na put 16. aprila. Tokom putovanja, dva slona su napustila grupu, dok je ostatak nastavio ka severu.\nIzgleda da je grupa sada ponovo na pravom putu, kreće se na jugo-zapad, iako su vlasti u ponedeljak izvestile da se jedan mužjak udaljio oko četiri kilometra ka severoistoku. Kineske vlasti nastavljaju da prate njihovo kretanje i apeluju na meštane da ne pokušavaju da ih plaše i teraju.\nPrisustvo slonova u naseljenim mestima izazvalo je nepredviđene situacije jer su se ovi divovi našli u dvorištima kuća, gde su se služili hranom i vodom meštana. Takođe, uništene su ogromne količine useva. Procenjuje se da je šteta koju je krdo do sada izazvalo 6,8 miliona juana (1,07 miliona dolara).\n: "Osećao sam se kao da me je neko udario u stomak i nisam mogao da stojim gledajući te fotografije. Prvi put u životu sam se osećao bespomoćno", kaže Kristi Vilijams, lokalni direktor Svetske fondacije za prirodu u Mjanmaru.\n: "Afrički slonovi igraju ključnu ulogu u okviru ekosistema i ekonomije, kao i u kolektivnoj mašti ljudi širom sveta. Novi podaci IUCN Crvene liste za obe vrste afričkih slonova potvrđuju stalni pritisak sa kojim se suočavaju ove jedinstvene životinje"\n: Više od 280 slonova je umrlo u Bocvani, a zvaničnici i dalje pokušavaju da otkriju uzrok.\nSlonovi Slon Kina


Rekonstruisane ARTERSKE ČESME U ZAJEČARU zvanično predate građanima na korišćenje: Evo i kako izgledaju... (FOTO)\nRekonstruisane ARTERSKE ČESME U ZAJEČARU zvanično predate građanima na korišćenje: Evo i kako izgledaju… (FOTO)\nTri obnovljene arteske česme u Zaječaru „Kraljevica“, „Zelengora“ i česma u naselju „Ključ“ danas su zvanično predate građanima na korišćenje.\nRadi se o prve tri česme, od 40 zaječarskih arteskih česama koje su obuhvaćene Projektom rekonstrukcije i revitalizacije arteskih česama koji partnerski realizuju Grad Zaječar, Udruženje „Za česme“ i Kompanija „Heineken Srbija“.\nKod česme u naselju Kraljevica svečano je obeleženo predstavljanje rekonstruisanih česmi u Zaječaru, a prisutnima su se obratili pomoćnik gradonačelnika Milan Stanković, direktor kompanije „Heineken Srbija“ Viktor Gilhofer, hidrogeolog i član Udruženja „Za česme“ Nikola Šarčević i predsednik Udruženja „Za česme“ Boban Pogarčić.\n„Obnovom ovih česmi i ovim projektom pokazujemo ovdašnjoj generaciji, ali i onima koji dolaze u budućnosti, da brinemo za prirodni resurs koji imamo.\nPredviđeno je da se u narednih par godina rekonstruišu i revitalizuju sve česme u našem gradu“, rekao je Milan Stanković, pomoćnik gardonačelnika Zaječara.\nDa zaječarske česme nisu samo česme, već jedno kulturno nasleđe starije od jednog veka podsetio je Viktor Gilhofer, direktor kompanije „Heineken Srbija“. On je istakao da su one važna mesta na kojima se susrećemo sa svojim komšijama i mesta na kojima možemo popiti najbolju vodu, te zato svi mi moramo doprineti ovoj zajednici ulaganjem u njenu tradiciju i nasleđe.\nPored česme u naselju Kraljevica Nikola Šarčević, hidrogeolog i član Udruženja „Za česme“ istakao je da je pri izvršenoj rekonstrukciji i revitalizaciji česme dobijena potpuno novu bušotinu u smislu zahvatanja vode filterom i transporta novog izgrađenog cevovoda do mesta isticanja,ali da se došlo i do saznanja koja ukazuju da ispod Zaječara postoje i geotermalne pojave koje vredi u nekoj budućnosti istraživati.\nPrema rečima Bobana Pogarčića, predsednika Udruženja „Za česme“ pomenuto udruženje već četvrtu godinu bori se za zaštitu tih česama.\n“ Imam jednu dobru vest. Osnovni sud u Zaječaru doneo prvu presudu u istoriji srpskog pravosuđa kojom je, zbog presušivanja česama, vlasnik hotela „Srbija TIS“ Toplica Mitrović, osuđen na šest meseci zatvora, odnosno dve godine uslovno.\nOvim je srpsko pravosuđe poslalo jednu dobru i kvalitetnu poruku svima nama i celoj Srbiji da neće više biti uopšte kompromisa što se tiče zaštite javnih arteskih česama u Zaječaru kao najvećeg prirodnog dobra našeg grada“, rekao je Pogarčić.\nOvom rekonstrukcijom zaječarske česme, od kojih su neke stare i 100 godina, dobile su potpuno novi izgled, a rekonstrusani su i revitalizovani i arteski bunari iz kojih se česme napajaju čistom i zdravom pijaćom vodom.\nPrethodni tekstDanas će u Zaječaru biti SVEČANO OTVORENE 3 NOVE ČESME „Kraljevica“, „Ključ“ i „Zelengora“\nSledeći tekstTimočki kulturni klub iz Zaječara održaće tribinu povodom Međunarodnog dana borbe protiv nasilja nad ženama


Stezanjem kaiša protiv bankrota | Politika | DW | 09.10.2013\nStezanjem kaiša protiv bankrota\nVlada Srbije predložila je paket mera štednje koji je već ocenjen kao restriktivan. Ključnih šest tačaka novog paketa mera vlade predstavljaju pre svega uštede u javnom sektoru.\nPaket mera Vlade Srbije podrazumeva smanjenje zarada preko 60.000 dinara u javnom sektoru za 20 procenata, povećanje PDV-a za neegzistencijalne proizvode sa osam na deset procenata, restrukturiranje javnih preduzeća i smanjenje subvencija, uštede u domenu robe i usluga, uzimanje jeftinijih kredita i poboljšanje poslovnog ambijenta. Premijer Ivica Dačić je, nakon predstavljanja novih mera, izjavio da je to bilo neophodno kako Srbija ne bi doživela sudbinu Argentine i Grčke, dok je ministar finansija Lazar Krstić rekao da su te mere neophodne kako Srbija ne bi otišla u bankrot u naredne dve godine. Vlada procenjuje da bi efekat tih ušteda mogao da iznosi oko 500 miliona evra, ali stručnjaci upozoravaju da tu uvek postoji raskorak između projektovanih želja i praktičnih rezultata.\nPrivrednici su, u prvim reagovanjima, zadovoljni tim merama, dok ih opozicija kritikuje. Lider Demokratske stranke (DS) Dragan Đilas ističe da „vladine mere pokazuju da ona nema niti ljude niti plan za izlazak iz krize“, dok lider Liberalno- demokratske partije (LDP) Čedomir Jovanović ocenjuje da su „vladine mere izraz nemoći i neodgovornosti“. Ministar energetike i funkcioner Srpske napredne stranke (SNS) Zorana Mihajlović odgovorila je da je „DS uništio srpsku privredu i da je Dragan Đilas sramota za Srbiju kada tako nešto govori“.\nDačić: Štednjom sprečiti da se doživi sudbina Argentine ili Grčke\nEkonomista Saša Stefanović ocenjuje za DW da se, generalno, radi o iznuđenim merama. Delimično su to mere koje su populističke i neselektivne, a delimično se nisu mogle izbeći kako bi se izbegao ekonomski krah zemlje. Sada je imperativ da se, nakon tih mera krene, u strukturne reforme, jer ključno pitanje i dalje ostaje kako zaposliti Srbiju.\n„To nije razrešeno tim merama i one nisu ponudile odgovor na to pitanje. Tu je samo reč o preraspodeli ostvarene vrednosti i očuvanju fiskalne stabilnosti, a ne o otvaranju novih radnih mesta. Verovatno je da vlasti time žele da se bave, jer je svakoj političkoj strukturi u interesu da ljudi bolje žive. Međutim, to je šesta tačka ovog paketa mera i ona je data samo načelno i deklarativno kao poboljšanje poslovnog ambijenta. Jer, ukoliko se ne poveća privredna aktivnost i ove predložene mere će pasti u vodu“, kaže Stefanović.\nMere su neselektivne, upozorava Stefanović, jer zaista nema nikakve logike da se plate smanjuju u istom procentu jednom vrhunskom lekaru specijalisti i nekome ko je zaposlen u nekom ministarstvu. Ono što je takođe populistički potez, koji je verovatno deo nekih političkih dogovora, jeste činjenica da se neće smanjivati penzije, naročito one koje su preko 50.000 dinara, upozorava Stefanović. „To je pogrešan potez, jer će on biti udarac na radno aktivnu populaciju, a ne na deo radno neaktivnog stanovništva“, kaže Stefanović za DW.\nSvaki plan koji podrazumeva racionalizaciju fiskalne politike je za pohvalu, ocenjuje za DW ekonomista Goran Nikolić. „Ako se očekivalo neko veće rasterećenje po pitanju rada i obaveza koje tu postoje, onda moram reći da ta očekivanja nisu bila realna. Već sada postoji velika budžetska rupa, koja bi se samo povećala ukoliko bi se smanjila opterećenja poslodavaca. A to opterećenje je već sada prosečno u evropskim okvirima“, kaže Nikolić.\nBlaže mere od MMF-a\nMere koje su donete nešto su blaža varijanta onoga što predlažu Međunarodni monetarni fond (MMF) i Fiskalni savet, primećuje Nikolić. Činjenica da se nisu smanjivale penzije pokazuje da je u vladi postojala mera, da je tako nazovem, socijalne osetljivosti. Što se tiče eventualnog nezadovoljstva zbog smanjivanja plata preko 60.000 dinara, Nikolić kaže da bi bilo nerazumno da zbog toga bilo ko protestuje, a naročito ne javno, jer ne znam kako bi na to gledali oni koji nemaju nikakav posao.\nVlada je odlučila i da smanji subvencije javnim preduzećima. U taj sektor je odlazilo dosta novca, a reč je uglavnom o preduzećima koja nisu ni započela proces restrukturiranja. Međutim, Goran Nikolić upozorava da se ukidanjem subvencija tim preduzećima mogu ostvariti značajne uštede, ali da je pitanje šta bi ostalo nakon toga. „To bi značilo da više nemamo Železnice Srbije ili Srbijagas, ili Smederevsku železaru; to bi značilo na hiljade radnika bez posla, što bi tek bila katastrofa“, kaže Nikolić.\n„Kada je reč o uštedama na osnovu suzbijanja sive ekonomije to ćemo tek videti, ali tu sam skeptičan koliko će to u praksi moći da se sprovede i koliki će biti efekti“, smatra Nikolić. „Tu će biti uspeh ako se ostvari trećina planiranih ušteda“, ističe Goran Nikolić.\nKljučne reči Srbija, štednja, Vlada Srbije, Lazar Krstić, bankrot\nTrajni link https://p.dw.com/p/19wTx


Duraković o formiranju komisije za provođenje referenduma Akcija TV\nDuraković o formiranju komisije za provođenje referenduma\nEntitetska komisija za sprovođenje referenduma formirala je danas opštinsku komisiju za referendum bez ikakve saradnje sa opštinkom administracijom. Uvela je tu svojevrsni presedan: članove komisije nisu predložili legitimni opštinski organi već koalicija srpskih stranaka “Zajedno za Srebrenicu”, formirana za potrebe ovogodišnjih lokalnih izbora. Opštinsku komisiju za sprovođenje referenduma formirale su isključivo srpske stranke bez sudjelovanja probosanskog bloka, tj. stranke koje ni u skupštini opštine nemaju natpolovičnu većinu.\nNe znam na osnovu čega neka jednonacionalna koalicija smatra da bez izbornog legitimiteta može nametati svoja rješenja svim građanima Srebrenice. No, stvar je još ozbiljnija ako uzmemo u obzir da je koalicija “Zajedno za Srebrenicu” zvanično registrovana u službenim prostorijama SNSD-a u Banjaluci. Dakle, sastav komisije nije čak ni prijedlog srpskog naroda već je ovu komisiju sam sebi formirao Milorad Dodik. Milorad Dodik je dosad kršio Ustav BiH, u trenutku formiranja opštinske komisije u Srebrenici on je prekršio i Ustav RS, ali i sva osnovna pravila demokratije. Prije nekoliko dana sam upozoravao da Dodik neće stati na referendumu i danas, iz njegovog ponašanja u odnosu na Srebrenicu, vidi se da je njegov plan stvaranje neke stranačke paradržavne tvorevine, gdje bi mogao raditi šta god mu je volja. Lažna komisja za sprovođenje referenduma ne može računati na nikakvu saradnju Opštine Srebrenica, a od nadležnih organa tražit ću ispitivanje načina njenog formiranja.


„Dani Lajkovca“ do 30. jula, koncerti Nevernih beba i Peđe Medenice | Patak Online – Valjevo vesti\nObjavljeno 26. jula 2021.\nLAJKOVAC – Posle prošlogodišnje pauze, manifestacija „Dani Lajkovca“ će ovog jula biti održana u uobičajenom terminu. Započeta je programima Turističke organizacije „Ribolovački kotlić“ i „Dani vodenica“ na reci Kolubari od 10. do 20. jula, dok će se većina programa održati do 30. jula, kada je i slava varoši Ognjena Marija.\nGradska biblioteka Lajkovac se opredelila da na književnim večerima predstavi najnovija ostvarenja svojih sugrađana. Tako će u petak 23. jula od 19 časova, na platou ispred Biblioteke, biti predstavljena poslednja knjiga Danice Đurić „Padaju zvezde“. Promocija najnovijeg dela Radovana Belog Markovića „Stojna vetrenjača“ biće upriličena 27. jula od 19 časova na vrlo neobičnom mestu: na starom mostu preko Kolubare u Ćelijama, rodnom mestu velikog pisca.\nU muzičkom delu manifestacije koncerte će održati „Neverne bebe“ 29. jula i Peđa Medenica 30. jula.\nOsim koncerata Nevernih beba i Peđe Medenice, lajkovački Kulturni centar „Hadži Ruvim“ organizuje još nekoliko programa, za sve uzraste i ukuse. Na Gradskom trgu 28. jula su dva scenska događaja: od 18 časova lutkarska predstava za decu „Morsko-brodska zavrzlama“, a od 20 časova kabare „Nas dve“ u kojem glumi Tatjana Kecman, a peva Ana Radonjić – Zoe Kida. Iste večeri od 19 časova, u galeriji Kulturnog centra, biće otvorena izložba slika Nikole Pešića.\nU petak 30. jula od 9 časova je sveta arhijerska liturgija povodom slave naselja Ognjene Marije, posle čega će u porti crkve Svetog Dimitrija nastupiti hor „Serafim“ i folklorni ansambl KC „Hadži Ruvim“. Tog dana je i veliki narodni vašar, a u večernjim satima i finiš manifestacija „Dani Lajkovca“: od 21 sat koncert grupe „Britke sablje“, a od 22 časa koncert pop-folk pevača i kompozitora Peđe Medenice.\nPrethodni članak Obaveštenje o dezinsekciji kućnih formi komaraca u objektima\nSledeći članak Kupovna moć na osnovu espreso kafe


Obeležen Svetski dan dece obolele od raka - YU ECO RTV\ndamir februar 16, 2017\tDruštvo Napiši komentar 72 Pregledi\nPuštanjem balona podrške na Gradskom trgu obeležen je Svetski dan dece obolele od raka. Nacionalno udruženje roditelja dece obolele od raka (NURDOR) koje sačinjavaju roditelji, lekari i medicinsko osoblje, volonteri i svi ljudi dobre volje u sklopu kampanje ,,I ja se borim“ predstavilo je novu akciju ,,Stare stvari za novu nadu“.\nAleksandra Trbović je majka Nemanje Trbovića koji je sa 14 godina oboleo od leukemije. Nakon duge i neizvesne borbe koja je trajala 105 nedelja, njen sin se uspešno izlečio u aprilu 2016.godine, a Aleksandra je postala volonter Nacionalnog udruženja roditelja dece obolele od raka.\n,,Stare stvari za novu nadu“ je humanitarna akcija čiji je cilj prikupljanje sredstava za drugu fazu izgradnje novog dečijeg hemato-onkološkog odeljenja u Nišu za čega je potrebno dodatnih 20 miliona dinara. Udruženje NURDOR ima sedište u Beogradu, Novom Sadu i Nišu.\nPrema statističkim podacima u Srbiji se na godišnjem nivou od malignih oboljenja leči 500 dece, svakog dana jedno dete oboli, a svake nedelje po jedno dete umre. Malignitet kod dece je izlečiv u 70% slučajeva što znači da imaju veće šanse za izlečenje od odraslih ljudi. Nacionalno udruženje roditelja dece obolele od raka osnovano je 2003. godine, a njihov zadatak je da olakša živote deci oboleloj od raka i njihovim porodicama pružajući podršku na svim poljima.\nPrethodna Održan 16. Festival ljubavi i vina\nSledeća Dali je kandidatura Presednika Nikolića plod sujete ?


Đoković – Nadal u Sarajevu? - SPORTSKI ŽURNAL\nĐoković – Nadal u Sarajevu?\nVerovatno je ova vest više u sferi lepih želja nego realnosti, ali Radio Sarajevo je najavio mogućnost održavanja egzibicionog duela Novaka Đokovića i Rafaela Nadala u tom gradu\nVerovatno je ova vest više u sferi lepih želja nego realnosti, ali Radio Sarajevo je najavio mogućnost održavanja egzibicionog duela Novaka Đokovića i Rafaela Nadala u tom gradu.\n- Nije lako jer svi bi želeli da imaju taj meč u svom gradu, ali pokušaćemo – rekao je Đordi Kambra, predsednik Kraljevskog teniskog kluba iz Barselone koji gostuje u BiH.- Učinićemo sve sa naše strane. Kontakt sa Nadalom je veoma dobar, on je igrač našeg kluba i mi ćemo pokušati da utičemo na njega da stigne u Sarajevo, ukoliko ne bude imao drugih obaveza ili fizičkih problema.\nPovod gostovanja Španca je finale turnira "Open RCT Barcelona 1899 - Sarajevo 2021".\nKao potvrda mogućnosti više puta je pominjano da je Đoković u glavnom gradu BiH boravio nekoliko puta, a poslednji put je trenirao u Rekreacionom centru Safet Zajko.\nNaravno, cela ova priča je veoma daleko od realizacije, ali ko zna.